Azken asteko errepresioaren inguruko irakurketa | Amnistia Ta Askatasuna\nAzken asteko errepresioaren inguruko irakurketa\nUstezko etakideen atxiloketa Alemanian – 12 gazte ANean – Kataluniaren kontrako errepresioa – Raperoen aurkako epaiketa – Erreharriaren espetxeratzea eta Berrirohemenen zigorraren berrespena Soumis à la dim, 05/11/2017 - 13:35\nUstezko etakideen atxiloketa Alemanian\nUrriaren 27an Alemaniako Poliziak Iñigo Gulina eta Mikel Barrios nafarrak atxilotu zituen. Iñigo Gulina lehenago ere preso egondakoa da eta Mikel Barriosek 2008an sarekada polizial bati ihes egin zion.\nAtxiloketa hauek argiki erakusten dute zein den “Nazioarteko Komunitatea” deritzan horrek mantentzen duen jarrera Euskal Herriak Frantzia eta Espainiako Estatuekin bizi duen gatazkaren aurrean, aipatutako bi Estatu horien errepresioarekin bat egitekoa, alegia.\nEz dezagun ahaztu Europar Batasuna elkarte kapitalista dela eta bera osatzen duten Estatu guztiek interes ekonomiko eta, ondorioz, politiko amankomunak dituztela. Euskal Herriaren independentziaren aldeko borroka eta iraultza sozialistaren aldekoa bat eta bakarra izan beharko dute nahita nahiez.\nHori dela eta, soilik amnistia politikoaren gauzapen osoak, herri honen askatasun demokratiko minimoen lorpen gisa ulertuta, bermatuko du gure herriaren alde borroka egiteagatik beste inor ez atxilotzea. Lorpen horren ezean militante politiko hauen aurkako jazarpena bizi osorakoa izango da.\n12 gazte Audientzia Nazional espainolaren aurrean\nUrriaren 30ean 12 gaztek salbuespen epaitegiaren aurrean deklaratu behar izan zuten martxoaren 11n Iruñean jazotako istiluetan parte hartzea leporatuta. Guztira 21 dira “ikertutako” gazteak, horietako hiruk kartzelan daudelarik ordutik (garaian honako irakurketa egin genuen poliziak eragindako istiluen inguruan: http://amnistiaaskatasuna.blogspot.com.es/2017/03/poliziak-irunean-sortutako-istiluen.html).\nNola ez, gure elkartasuna eta babesa 21 gazte hauei, eta gurea bai zintzoa eta baldintzarik gabekoa. Baldintzarik gabeko elkartasuna adierazten dio beti gure mugimenduak errepresioa pairatzen duenari, defendatzen dituzten dinamikekin ados ez gaudenean ere. Hau esan beharra dugu, ez leporatzen dieten dinamikatik aldentzen garelako (gu dinamika horren parte izan garelako, inolaz ere haren dinamizatzailea kriminalizatu nahi gaituztenek etengabe adierazten duten bezala), baizik eta beste batzuek, eta Sortu alderdiari buruz ari gara, errepresio hau gure mugimenduari eraso egiteko erabiltzen ari direlako martxoaren 11tik bertatik.\nAuziperatze hauen aurrean Sortuk bere jarrera adierazteko atera zuen oharrak lau puntu zituen, horietatik luzeena martxoaren 11ko manifestazioari kritika egiten diona. Horrelako dinamikak errepresioari aurre egiteko orduan eraginkorrak ez direla dio eta Kataluniako prozesua jartzen du eredutzat, horrek dagoeneko 10 preso politiko eragin dituela (eta Sorturen jarrera desobedientea izatetik oso urrun dagoela) alde batera utziz.\nLehenengoz eta behin esan beharra dugu errepresaliatuen militantzia ereduari erasotzeko errepresioa baliatzea jarrera guztiz zitala dela, eta elkartasuna baldintzarik gabekoa izan ezean ez dela elkartasuna izango, oportunismo politikoa baizik.\nGure mugimenduak ez du Sorturen aurka erabili Majarenasen eta Troitiñoren kasuetan epaitegien aurrean sinatutako dokumentuek ez dutela balio izan hauek aske gelditzeko, ezta preso gaixoekiko eskatu den kaleetako zein kartzeletako borroka ezak ez duela preso gaixo bakar bat ere ateratzeko baliogarria izan, baizik eta askapen borroka lokartzeko balio izan duela. Gure mugimenduak ez du erabili @erreharriaren espetxeratzea epaitegietako akordioak beti ez direla baliogarriak erakusteko, eta ez du orain arte esan Oreretako gazteen gurasoek herri biolentziaren aurka egindako adierazpenek ez zutela balio izan haien semeak espetxetik ateratzeko, ezta Altsasukoen despolitizazioak eta “proportzionaltasun” eskaerek ere ez dutela balio izan 60 urterainoko espetxe eskariak ekiditeko.\nErrepresaliatu politikoek gure elkartasuna dute gure babes politikoa ez dutenean ere, eta defendatzen jarraituko dugu errepresioa saihesteko modurik desegoki eta kaltegarriena etsaiaren jokoan sartzea dela.\nKataluniaren kontrako errepresioa\nAste honek Kataluniako Errepublikako Gobernuko 8 kideren espetxeratzea utzi digu Països Catalans-en zati baten independentzia aldarrikatzea leporatuta. Lehen adierazi dugun moduan, errepresioaren aurrean elkartasuna eta preso politiko hauen askatasunaren galdegitea, gainontzeko preso politikoena bezalaxe.\nEspetxeratze hauek modu gordinean utzi dute agerian Espainiaren proiektua indarkerian oinarritzen dela. Indarkeriaren bitartez sortu zuten Espainia eta indarkeriaren bitartez mantentzen dute. Era berean agerian gelditu da askatasuna ez dela arrazoi kontu bat, indar kontu bat baizik, eta pazifismo burgesaren pentsaera hegemonikoa izaten jarraitzen duen bitartean herri zapalduen borondatearen muga zapaltzailearen botetan egongo dela beti. Alternatiba iraultzailerik gabe ez dago urrunago ailegatzerik.\nBestetik, adierazgarria izan da PDeCat eta ERC bezalako alderdiek amnistiaren aldarrikapena egin izana. Aldarrikapen honi heldu izanak pozten gaitu, eta zalantzarik ez dugu errepresio orokorraren testuinguru honetan gero eta gehiago izango direla amnistiaren aldarrikapenera batuko diren sektoreak. Alabaina, gure mugimenduak azpimarratu beharra dauka preso politikoen existentzia zaharra dela Estatu espainolean. Komunistak, anarkistak edota euskal independentistak, baina ehunka dira Estatu espainolak bahituta mantentzen dituen preso politikoak. Ez dugu onartuko Govern-eko kideak espetxeratu dituen sistemaren aurka gehien arriskatu dutenak terroristak direla esatea biolentzia erabili dutenaren aitzakiapean.\nGure mugimenduak amnistiaren alde azaroaren 18an burutuko duen manifestazio nazionalean parte hartzeko gonbitea luzatu nahi dio askatasun osoaren aldekoa eta faxismoaren kontrakoa sentitzen den orori.\nRaperoen aurkako epaiketa\nEspainiako Audientzia Nazional faxistak 12 rapero epaitu zituen azaroaren 1ean haien abestietan ‘terrorismoaren gorazarrea’ egitea leporatuta. Haietako bakoitzarentzat 2 urteko kartzela zigorra eskatzen du fiskalak.\nEuskal Herriari hainbatetan elkartasuna adierazi dioten artistak dira oraingoan errepresioa pairatzen ari direnak, kasu honetan komunismoa defendatzeagatik, poliziaren gehiegikeriak salatzeagatik, sozialdemokrazia kritikatzeagatik edota ‘trantsizioa’ delakoaren iruzurraren aurka kantatzeagatik.\nEz dugu ahaztu nahi Estatu espainolaren diktadurapean bizi den langileria osoak, bizi den herrian bizi delarik, pairatzen duela errepresioa. Gure elkartasun osoa Euskal Herritik.\nErreharriaren espetxeratzea eta Berrirohemenen zigorraren berrespena\nAlfredo Remírez (@erreharria) urtebeterako espetxeratu duten egun berean, Andeka Juradok (@berrirohemen) jakin du Audientzia Nazionalak ezarritako urtebete eta sei hilabeteko zigorra berretsi diola Epaitegi Gorenak.\nAlfredoren kasuan, Amurrioko jaietan bi preso politikoren argazkia ordezkatzen zuten panpinak erakusteagatik urtebetez kartzelaratu dute. Elkartasuna delitua da faxistentzat. Amnistiaren Aldeko Mugimenduak bat egiten dut Alfredok presoen alde egin zuen aldarrikapenarekin eta bere elkartasuna eta babesa adierazi nahi dio.\nBestetik, Andeka zigortu egin dute Iosu Uribetxeberria zenari sare sozialetan ‘Agur eta ohore’ esaldia eskaintzeagatik. Iosu espetxean gaizki artatutako gaixotasun larri baten ondorioz hil zen, kartzelak hil zuen. Andekak egindako omenaldi xumea berea egiten du mugimendu honek eta epaiketan erakutsitako jarrera duina azpimarratu nahi dugu (hona hemen epaiketaren kronika: http://amnistiaaskatasuna.blogspot.com.es/2016/12/akusatu-batek-torturaren-inpunitatea.html).\nAlfredo eta Andekaren kasuak errepresaliatu politikoen inguruan ezartzen duten zentsuraren adierazgarri argiak dira. Honen aurrean, Amnistiaren Aldeko Mugimenduak oztopo guztien gainetik errepresaliatuen alde lanean jarraitzeko deia egin nahi du. Ez gaituzte isilduko!\nEuskal Herria, 2017ko azaroaren 5a.


2019ko apirilak 15. Euskal Herriko Unibertsitateak (UPV/EHU) eta TECNALIA Ikerketa eta Garapen Teknologikoko Zentroak, beren lankidetzan beste aurrerapauso bat eginez, zenbait proiektu landu dituzte 2019ra begira, hala nola laborategi berriak sortzea, teknologia-ikasgelak irekitzea eta nazioarteko proiektuetan lankidetza indartzeko tresna bat aktibatzea. Asmo horrek jarraipena ematen dio 2018an egindako lanari. “Oso urte emankorra izan da, eta elkarrekin egindako lanaren emaitzak hobetuz joan dira urtez urte”, baieztatu dute gaur goizean Nekane Balluerka EHUko errektoreak eta Iñaki San Sebastián TECNALIAko CEOak, elkarlanaren balantzea eta aurrera begirako erronkak aurkezteko ekitaldian.\nErakunde bien lankidetzaren ondorioz, EHUko ikasleek aukera dute TECNALIAn hezkuntza-praktikak egiteko (enplegua sustatzen da, hala), eta posible da elkarrekin jardutea trebakuntza-jardueretan. Lankidetzaren beste helburuetako bat da hezkuntza-eremu berriak sortzea, hala nola Bordeleko Unibertsitatearekiko Mugaz Gaindiko Campusa, TECNALIA teknologia-ikasgelak edo elkarren arteko ikerketa-laborategiak.


Elkarrizketa: Ekaitz Herrero. (Gaztehgam taldeko kidea): Askatasun sexualaz hitz egiteko errespetuan oinarritu behar da heziketa - Euskonews\nBizi dugun gizartea tolerantea dela uste izaten dugu maiz, baina zenbait esparrutan ez gara pentsatzen dugun bezain jasanberak. Ondo dakite hori zenbait gay, lesbiana eta transexualek, esate baterako; ezen nahiz eta 2010. urtea izan, jendartearen aurreiritziei aurre egin behar izaten diete sarritan. Guk Gaztehgamera jo dugu egoerari buruz beraien ikuspuntua jakin eta irakurleok gogoeta egitera gonbidatzeko.\nEHGAMetik sortutako taldea dugu Gaztehgam.\nEsan beharra dago, sexu askapen mugimenduaren alde Euskal Herrian lehenengo erakundea dela EHGAM, orain dela hogeita hamar urte sortua, eta bigarrena estatu osoan.\nHogeita hamar luze horien ibilbidearen ostean sortzen da EHGAMen baitan Gaztehgam, Gay–Les ikuspenaren aldeko triki–poteo batekin Bilbon, gazteontzako eremu propio baten beharraren inguruko hausnartze baten ondorioz. Bi urteetan zehar maribollotrans gazteok elkartzeko, lan egiteko, ondo pasatzeko eta abarrerako tresna izan da Gaztehegam, baina egitura zehatzik gabe.\nBi urteren buruan, aurrera pausu bat ematearen hautua egin eta horretan ari gara; lekuan lekuko iraultza sexualaren haziak landatzeko premia dugun gazteontzat erreferentzia izan nahi du Gaztehgamek, eta prozesu horretan parte hartu nahi duten gazteei zuzentzen gara.\nHomosexualitatea XXI. mendean. Askatasun sexualaz hitz egin al dezakegu?\nSexu hutsaz hitz egiteko zailtasunak ditugu gaur egun ere, horietako asko gu geuk geure buruari jarritakoak. Oraindik ere, jendartean deserosoa suertatzen da sexuaz gurasoekin edota lagunekin hitz egitea.\nEz dugu ahaztu behar bi mila urte hauetan zehar Eliza Kristauak izan duen jarrera –eta egun duena ere– edo adibide zehatz bat jartzearren: maiatza bukaeran Bilboko udalak onartu nahi duen ordenantza. Ordenantza horretako hamaseigarren artikuluak espresuki debekatzen ditu publikoan egiten diren zirri, laztan eta muxuak.\nEgia da aurrerapauso garrantzitsuak eman direla azken urteotan, baina ez da kontraesana esatea oraindik asko dagoela egiteko. Berebiziko garrantzia du haurrei benetako informazioa helaraztea euren bizitzan zehar presente egongo den sexuaren inguruan, eta heziketa hori errespetuan oinarritua izan behar da, baldin eta benetako askatasun sexualaz hitz egitera bagoaz. Jendarteak ere gaiaren inguruko horma eta tabu guztiak behera bota behar ditu, egungo errealitateari uko egin barik eta pertsona guztien sexualitate erabakia errespetatuz.\nZeintzuk dira oraindik gainditu beharreko oztopoak?\nEzarritako sistema bera. Ez dugu ahaztu behar sexualitatearekiko dugun jarrera guztiz kulturala dela. Urteetan zehar sistemak gizabanakoak parametro zehatz batzuen artean katalogatu ditu: mutilak neskekin eta neskak mutilekin. Hori horrela izateko makinaria politiko, erlijioso, errepresibo, judizial eta psikiatrikoa jarri izan dute martxan. Guzti horri heteronorma deritzogu, eta pertsonen askatasunaren kontrako jarrera dakar. Horrek ez du esan nahi arazoa heterosexualitatea denik, baina bai horretatik irteten den araua.\nJarri dezagun sexu organo anbiguo edo oraindik hasi gabeak dituen jaioberria. Egungo sistemak errealitate hori katalogatu behar du edonola, bere binarismoaren kontra doalako, eta bere araua kolokan jartzen duelako. Horretarako ebakuntza egingo diote, pilulak janarazi eta gero psikiatrara bidaliko dute.\nZenbait herrialdetan, hirugarren generoa edo genero neutroa kontenplatzen dute, azken kasua Australian emandakoa. Horrek erakusten du neska–mutil binomio hori ez dela naturala, ez dela esaten den moduan “espeziaren biziraupenerako”, zerbait kulturala baizik. Hori da gainditu beharreko oztopo nagusienetarikoa.\nGainera, sexua gozamenerako dago egina. Pertsona bakoitza bakarra den heinean, askotariko gustuak izan ditzake, eta inork ez du hori epaitzeko zilegitasunik.\nGuzti horrez gain, maribollotrans kolektiboarekiko eliza kristauaren oldartzeak salatu beharrean gaude. Bere jarrera atzerakoiak errealitateari uko egiten dio eta bere gain hartzen ditu pertsonen erabakitzeko eskubidea. Pederastiarekin lotu dute azken egunetan homosexualitatea eta horrek erakusten du oraindik badaudela gainditu beharreko oztopoak.\nJendarteak naturalki onartu beharko lituzke pertsonen arteko desberdintasunak, horien gainetik denok garelako pertsonak.\nOztopo guzti horiek dauden arren, gure gurasoen garaian baino “askatasun” gehiago daukagula pentsatu nahiko nuke!\nAskatasun gehiago egon badago, dudarik gabe; baina norainoko kontrolpean dagoen beste kontu bat da. Dena dela, jendarteak badu legeetatik haratago joateko gaitasuna, baina era berean, lortutako askatasunek ez dute praktikan eraginik jendarteak berak naturaltasunez hartzen ez baditu.\nEsan dezakegu heterosexualak ez diren bikoteak epaitegietan edo udaletxeetan harremanak erregistratu ditzaketela, epaileak ere izan gaitezke, armadaren parte, telebista aurkezleak... legeak horrela onartzen duelako. Baina zenbat pertsona daude heterosexualitatetik at eta armairuan jarraitzen dutenak? Egoera hori jendartearen bazterketa pairatzearen beldurra da. Beraz, gure gurasoen garaian baino askatasun gehiago egon arren, orduko pentsamoldeen aztarna sakonak gordetzen ditu gaur egungo jendeak.\nLibertate handiagoa eduki arren, gizarteari errepaso bat eman eta ez dakit nik emakume batek beste bat maitatzea, gizonezko batek beste bat maitatzea moduko onartua dagoen...\nEredu patriarkal eta matxista batean bizi gara buru belarri: alde batetik, kasu honetan ere, beste hainbatetan bezala, emakumeen bisibilitatea estalita geratzen da. Baina beste alde batetik, heterosexuala den gizonarentzat erakarpen handiko ekintza da bi emakumeen arteko sexu jarduketa. Jarrera kontraesankorra suertatzen da oso, baina bizi garen errealitatearen isla bat gehiago da.\nEmakumeek lan handiagoa daukate euren eskubideen defentsan, baina azken urteotan indarra eta gaitasuna badutenaren erakusle izan dira. Ez dago zalantzarik, lortuko dugu eskubide horiek eskuratzea, baina jendarte osoaren lana izan behar da.\nEzin duguna ukatu, geroz eta ohituagoak gaudela bikote gayak ikustera (ez dakit horrenbeste lesbianak). eta eragingo zuen...batzuetan txarrerako bada ere!\nGeroz eta ohituagoak gaude hori ikusten, egia da. Esan beharra dago ordea, telebistan agertzen diren bikote gay horiek beti betetzen dituztela estereotipo berdina; luma handikoak izaten dira, eta hori ez da maritxu guztien ezaugarria. Oso ondo dago lumadun mutila den bezala agertzea, egon badaudelako eta errespetagarria dudarik gabe, baina hori baino askoz gehiago da maribollotrans kolektiboa.\nEgungo jendarteak gay erreformisten antolakundeak dituzte gogoan. Sexu askatasunaren aldeko mugimendua ordea, hori baino askoz gehiago da. Ezarritako sistema heterosexista onartzen ez dugun heinean disidente sexualak gara. Gu ez gara erakunde publikoak, alderdi politikoen zerrendak edo ekaineko harrotasunaren kabalgatak apaintzen duen kolektiboa. Gu ez gara homofobia, lesbofobia edo transfobia eraso larrien aurrean hunkitu baina isilik geratzen garen horietakoak. Guk erantzuteko gaitasuna dugu. Erasotzen gaituen sistemari aurre egiten diogu, merkantilismo arrosaren aurka gaude, gure egoerez aprobetxatzen diren enpresari azkarren kontra eta edozein disidente sexual edozein lanpostuan lan egiteko duen eskubidea defendatzen dugu...\nEta zer gertatzen da transexualen gaiarekin?\nArgitu beharra dago genero eraikuntza kulturala dela. Sistema osoa dago horren zaindari, gizabanakoen menpekotasuna bermatzen duelako. Transexualak dira hain justu sistema hori ezbaian jartzen dutenak. Baina berriro ere sistemak ondo garatu ditu bere makinaria guztiak. Ebakuntzak, medikamenduak eta psikologoak. Zergatik ez gara kapazak onartzeko, naturaltasunez, jaiotzen diren pertsona horiek diren moduan direla? Sexu organo maskulinoak izanda emakumea sentitzen denik egon daitekeela? Edo hamabi urte bete artean sexu organoak garatu gabeak dituen pertsonak badaudela?\nJarrera ezkor horiek guztiak badute aldatuak izateko aukera: heziketa. Emakume–gizonezko binomio hori gainditu beharra dago, eta horretan hezten gaituzten moduan, hezi gaitzatela pertsonenganako errespetuan, pertsonak helburua izanda, eta ez bere genero edo sexualitatea.\nArgitu beharra dago psikiatriako katalogoetan gaixotasuntzat hartzen den zerbait dela, patologia bat. Munduko psikiatra garrantzitsuenak bilduz erabakitzen dute zer den eta zer ez den normala; gero, gainontzeko psikiatrak mundu zabalean liburu edo katalogo horiek dute hizpide. 2012. urtean horren berrikuntza egingo dute eta Gaztehgametik ozen eskatzen dugu transexualitatearen des–patologizazioa.\nEz litzateke zaila izan beharko gaur egun norberaren sexualitatea onartzea... Zeren beldur gara?\nGaztehgamen lehenengo kanpaina izan zen hori: “Dena lortua badago, zergatik ezkutatzen zara?” Erantzuna erraza bezain kaxkarra da: dena ez dagoelako lortuta. Jendarteari beldurra diogu. Baztertuak izateari, lagunengatik edota familiagatik... Azken finean, jarrera homofoboen beldur gara, baina argi izan behar dugu jarrera homofobo horiek salatuko ditugula.\nNaturaltasunez onartzeari ekin behar diogu, pertsona banakoen sexu autua errespetatuz. Jendarte osoaren arazoa da hau, eta ez maritxu, bollera edo transexualen arazoa. Jendarteak ezin ditu onartu jarrera homofoboak beste biolentziazko jarrerak onartzen ez dituen moduan.\nHorretarako dago sexu askatasunaren aldeko mugimendua. Horretarako hasi du Gaztehgamek bere ibilbidea. Benetako jendarte askea nahi badugu, gizabanakoak izan behar gara askeak. Eta hori oinarrizko eskubidea da, negoziaezina. Hortaz gure gorputza, gure nahiak eta gure sentimenduak, nor maitatu eta nor gorrotatu, gu geuk erabaki behar ditugu inongo trabarik gabe eta ez inoren, ez ezeren beldur izan gabe.\nGazteei zuzentzen gara bide horretan bat egin nahi baldin badute, lan asko baitago egiteko, baina baita gozatzeko eta ikasteko ere. Gure inguruan dauden horma zuri eta beltz guztiak bi mila kolorez pintatzera goaz!\nAmaia, 15 urte. “Mari Errauskinek printzea zuen gustuko; nik aldiz printzesa maite dut... zomorroa al naiz?”\nEz zara zomorroa, beste pertsona bat maitatzeko gai zarelako. Pertsonok beste pertsonak ditugu maite. Bere jarrera gustuko dugu, bere begiak edo bere ezpainak. Bere hitz egiteko modua edo zu tratatzeko era goxoa. Hori guztia gustatzen zaigu pertsonoi.\nAitor, 8. “Nire aitak mutil–laguna dauka, klasean barre egiten didate” Barre egiten dizute, ez dutelako ulertzen. Eraman lagunak aita eta bere mutil–lagunarekin buelta bat ematera. Erakutsiezu beste guztiok bezalakoak direla. Ekaitz Herrero (Algorta, 1985eko abenduak 26) aaa


Fronte hotza Euskadira heldu da | EITB Eguraldia\nFronte hotza Euskadira heldu da\nEuropako aire-masa hotz batek urteko lehen elurteak utz ditzake kota baxuetan. Trafiko Zuzendaritzak neguko bideragarritasun plana martxan du eguerditik.\nHotza eta elurra izango dira nagusi ondorengo orduetan Euskal Herrian\nEskiari buruzko informazioa\nEusko Jaurlaritzako Larrialdietarako eta Babes Zibileko Zuzendaritzak elurrari dagokion abisu horia ezarri du ostegun, ostiral eta larunbaterako.\nGaur, arratsaldetik aurrera, prezipitazioak hedatuko dira lurralde osora, nahiz eta batez ere Kantaurialdean bustiko duen. Ekaitzak ere jo lezake. Elur-kota behera joango da, eta azken orduan 600-700 metrora kokatuko da. Barnealdean, izotza egingo du.\nGauean, bihar baino prezipitazio handiagoa egongo da.\nBihar, ostirala, sei graduko maximoak egongo dira barnealdean, eta bederatzi gradukoak kostaldean. Zaparradatxo batzuk botako ditu goizean, baian gero atertzera egingo du. Elur-kota 600 metrora egongo da egun osoan zehar, baina prezipitazio txikia dago iragarrita. Hotz handia egingo du.\nLarunbatean, hotz handia berriro. Elurra 600-800 metrotik gora botako du, eta izotza egingo du, Araban eta Nafarroan. Barnealdean ia lehor egongo da, eta giro politagoa izango dute, baina kostaldean lainotuago egongo da eta zaparradatxoak iragarri dituzte.\nIgandean, berriz, barnealdean egun polita izango dute, eguzkitsua. Kostaldean, hodeitsuago. Elur-kotak 600-800 metrora jarraituko du, baina prezipitazio gutxi espero da. Maximoak: 5-10 graduren artean.\nNeguko bideragarritasun plana, martxan\nAzken orduetan elur-maila 600 metrotara jaisteko aurreikuspenen ondorioz, Eusko Jaurlaritzako Trafiko Zuzendaritzak neguko bideragarritasun plana martxan jarri du, segimendu fasean.\nTrafiko Zuzendaritzak komunikatu baten bitartez adierazi duenez, iragarpenak betetzen badira, plana fase eragilean jarri dezakete arratsaldean zehar.


Argazkigintzaren apologia COVID-19aren ostean - - Tolosaldeko ataria\nArgazkigintzaren apologia COVID-19aren ostean\nIon Mintegiaga 2022-05-14 20:58\n'Tolosako, koronabirusaren hilabeteetan' erakusketako irudi bat. Bertako argazkiak Iñigo Royoren tailerrean ateratakoak dira. E.M.\nCOVID-19aren izurriteak, trostan, kontrola galduta zihoan jendarte bat kolpetik gerarazi zuen, halako pausa bat ekarriz. Ordu-arte faltan botatzen genuen altxor preziatu bat eskura etorri zitzaigun: denbora. Eta ze gauza ederragorik, denbora aprobetxatzea baino.\nAprobetxatzea gutxi ez, eta baten batzuok denbora harrapatzen ere saiatu gara argazki kameren bitartez; instante batzuk ebasten sikiera.\nIa mundu osoan fotografía deritzo argiaren bitartez irudi iraunkorrak erdiesteari. Euskarazko argazkia garaiko garbizalekeriari dagokio.\nLehen irudiak kaxa ilun batean zulotxo bat eginda hasi ziren islatzen, baina gainazalean grafiatzea prozesu kimikoen bitartez soilik lortu zuten. Argazki bakoitza nekosoa zen. Argazkilariak makina pisutsua maneiatu behar zuen, eszena aldez aurretik hautatu, eta emaitza ez zen berehala ikusten.\nTeknologiak eta aro digitalak sozializazioa eta azkartasuna ekarri ditu. Gaur egun edonork, sakelakoan, kamera bat du noiznahi erabiltzeko.\nArazoa bestelakoa bihurtu da. Gain-ekoizpena. Behatz puntarekin pantailaz pasatzen behar den tartea irauten dute argazki gehienak; asko bidean galtzen dira.\nSare sozialen hedapenarekin irudiak beste dimentsio bat hartu du. Irudiak asko ukitzen dira, iragazkiekin, edizioan, ordenagailuan... maiz errealitatetik eta naturaltasunetik urrunduz. Argazkilaria bera epizentro bihurtzeko joera antzematen da, halako niaren gorazarre bat. Narziso berak urmaela mugikor batengatik gustura aldatuko zukeen selfieak egiteko.\n«Tailerrean halako mikroklima bat sortzen da, patxadatsua, barea, gertukoa. Klisk eta klask aritu aurretik behatzera animatzen gaitu, egiten dugun horri zentzu bat ematera»\nBada argazkiak egiteko beste modu bat. Tolosako kultur etxeak eskaintzen dituen argazki ikastaroak aipatu nahi nituzke. Iñigo Royo maisu, argazkigintza, kameraren bisoretik baino, pertsonen begietatik ikustarazten irakasten du, irudia istorio bat kontatzeko modu bezala landuz eta edertasuna toki arruntetan topatuz.\nTailerrean halako mikroklima bat sortzen da, patxadatsua, barea, gertukoa. Klisk eta klask aritu aurretik behatzera animatzen gaitu, egiten dugun horri zentzu bat ematera. Bizimoduari ekiteko modu txarra ere ez zait iruditzen. Norbera bestearen parean azaltzea baino, norberaren ikuskera partikularra besteei eskaintzea.\nUdaberria da. Paisaiak ederrak eta ura nonahi daude kamera eskuan zer suma aritzeko.\nTarteka gure islak bilatzeak ere ez du kalterik egiten.


kritiken hemeroteka » Arkeologia poetikoa\n« Bakezale gerlari horiek | Ekilibristak badu sarea »\nArkeologia poetikoa Javier Rojo / El Diario Vasco, 2020-07-04\nSaforen poesiaz hitz egitea (Saforen poesiaz baino ez hitz egitea, alegia) zaila gertatzen da. Orain dela hogeita zortzi mendeko poeta izanik, bere testuak zatika baizik ez zaizkigu heldu. Bere poesia hartzen dugunean, kasu honetan bezala “Poesia guztia” izenarekin argitaratu den liburuan agertzen diren poema zati guztiak irakurtzen ditugunean, inpresio berezia geratzen da: mosaiko handi baten atal txikiekin irudi osoa ulertzeko ahaleginean aritzen garela ematen du, eta ezinbestez sortzen den irudia partziala eta dudazkoa izan behar. Bestalde, urteen poderioz eta mendez mende egin diren irakurketen ondorioz, poeta pertsonaia bihurturik agertzen zaigu, jarrera baten sinboloa izango balitz bezala. Eta kasu honetan nekez berezi daitezke poesia eta poeta, produktua eta egilea, biak berreraikuntza baten ondorioak dira-eta. Horrez gain, irakurleak poema sortu ziren testuingurua bera ulertzeko zailtasunak izan ditzake eta anakronikoak diren interpretazioetara heldu.\nEuskal argitarapen hau Maite López de las Heras-en eskutik heldu zaigu eta, arazo horiek guztiak jakinda, itzultzailea saiatu da mendeen jauzia nolabait gainditzen, Saforen testuingurua ulertzeko egokia den hitzaurrearen eta oharren bidez. Irakurleak, beraz, hainbat aukera izan ditzake liburu hau irakurtzean: arkeologia lanean aritu daiteke, testuak garai baten aztarnak balira bezala ulertuta; edota, sortu zireneko testuinguruaz abstrakzioa eginez gero, poesia klasikoek izaten duten balioa erabilita irakur dezake poesia, ‘gaurko’ interpretazioa eginez. Edonola ere, zein ere baita bere hautua (eta bien arteko nahasketa ere egin daitekeela ahaztu gabe), irakurlea amodioa eta askatasuna bat egiten duten poesiaren aurrean topatuko da, eta bi gai horiek, berdin da noizkoak zein nongoak diren, unibertsalak dira edonoizko eta edonongo pertsonaren izaera erdi-erdian ukitzen baitute.


Zer egin enpresak ez badu zure alta eman Gizarte Segurantzan? – Bizilan\nLehenengo eta behin, Gizarte Segurantzan alta emanda zauden jakiteko: Nora jo egiaztatzeko enpresak gure alta eman duela Gizarte Segurantzan?\nEnpresa Gizarte Segurantzan alta ematera behartuta dago; ez badu egiten, iruzurrean ari da eta, hortaz, salatu dezakezu, geroxeago ikusiko dugunez. Edozelan, enpresan ordezkaritza sindikalik balego, enpresak egiten dituen kontratuen inguruko informazioa eman behar die, egin eta hamar egunetara (“kontratuaren oinarrizko kopia” deritzona). Hori dela eta, zure egoeraren berri emateko eskatu beharko lukete eta, irregulartasunik balego, zuzentzeko exijitu. Ordezkaritzarik ez badago, jarri kontaktuan sindikatuarekin zure egoera aztertzeko eta zure kasuan egin beharreko pausoak zehazteko.\nEdozein kasutan, garrantzitsua da lan harremanaren frogak edukitzea (enpresa salatzekotan edo balizko kaleratze baten aurrean babesteko):\n• Kontraturik sinatu baduzu eta honen kopiarik badaukazu, gorde ezazu ondo. (Zer egin kontraturik ez badaukazu?)\n• Enpresak zure alta eman ez badu, seguruenik soldata eskura eta metalikoan ordainduko dizu, lan harremana bankuan isla ez dadin. Honela bada, ordaintzen dizuten egunean zoaz zeu bankura eta sartu dirua (nomina edo soldata kontzeptupean). Ez du inporta segidan parte bat ateratzen baduzu, kontua da nonbait islatzea hilabetero ordaintzen dizula eta zein den kopurua.\n• Enpresak eman dizun edozein dokumenturen kopiak atera (lan egutegia, esaterako), gorde posta elektronikoak edo telefono mezuak eta abar.\n• Saiatu argazkiak ateratzen lan egiten duzun bitartean eta lekukoak izaten (beste lankide batzuk edo bezeroak).\n• Elkarrizketak grabatzen badituzu, hauek erabili ahal izango dira balizko epaiketa batean, beti ere zuk elkarrizketan parte hartzen baduzu, nahiz eta beste pertsonak ez jakin grabatu duzula.\nKomenigarria izan liteke enpresari burofax bat bidaltzea Gizarte Segurantzan alta emanda ez zaudela jakin duzula adierazita eta balizko oker hori konpontzeko eskatuta. Burofaxa bidaltzen dugunean jasota geratzen da noiz bidali dugun, enpresak jaso egin duela eta zein izan den testua. Horregatik azaldu beharko dugu bertan noiztik gauden lanean eta zeintzuk funtzioak burutzen ditugun. Burofaxa bera lan harremanaren froga bat izango litzateke.\nHerrialdeko Lan Ikuskaritzan salaketa egin daiteke, Gizarte Segurantzan zure alta eman dezaten. Baliteke enpresak, errepresalia moduan, zu kaleratzen ahalegitea. Hau kaleratze baliogabea izango litzateke. Pauso hau egin nahi izanez gero, oso inportantea izango da, beraz, lan harremanaren froga nahikoak izatea.\nLan Ikuskaritzan salatu daiteke. Honela egiten diren salaketen kasuan, ikuskatzaileak ez dio enpresari zure inguruko informazioa eskatzen, baizik eta langile guztiena. Hau da, ez litzateke hain agerikoa izango zeuk salatu duzunik. Inportantea da Ikuskaritzan zure egutegi eta ordutegiaren berri ematea, ikuskatzailea enpresatik pasatzen denean, bertan egon zaitezen. Hala ere, hainbat hilabete pasatu ahal dira salaketa egiten denetik eta, hortaz, kaleratu ahal zaituztela susmatzen baduzu, baliteke Ikuskaritzak prozedurari ekiten dionerako jadanik lanean ez egotea. Esan bezala, garrantzitsua da zure kasua sindikatuan aztertzea edozein pauso egin baino lehenago.


Eguberrietan zakurrak, nola saihestu familiako kandelarekin? | Consumer\nEguberrietan zakurrak, nola saihestu familiako kandelarekin?\nGonbidatuak beste animalia batzuekin joaten badira, familiaren txakurra deseroso senti daiteke; beraz, kontuz ibili behar da gatazkak saihesteko.\nGabonetan, familiarekin eta lagunekin bilerak egiten dira. Batzuek txakurra dute, eta gerta daiteke etxe batean elkarri ezezagunak diren hainbat txakur elkartzea. Ez da ez igurtzirik ez arazorik sortzen. Baina hobe da prebenitzea sendatzea baino. Ondoren, sei klabe daude etxeko txakurrek txakurren bisitak ongi jaso ditzaten; besteak beste, bisita planifikatu, afaldu aurretik paseoa eskaini eta bilera egin bitartean ohea edo bazkaria ez partekatzea.\n1. Gabonetan txakurrarekin bisita planifikatzea\nEtxean txakurrak daudenean, beste animalia batzuekin egindako bisitak planifikatu egin behar dira. Hori baliagarria da Gabonetan, urteko beste egun batzuetan bezala. Ez da gomendagarria aldez aurretik abisatu gabe txakurrarekin bisita egitea.\nEz da gauza bera kalean bi zakurren arteko elkargunea (espazio neutroa), animalia baten etxean edo lurraldean sartzea. Bisita jasotzen duen txakurra oso lurraldekoa bada (ez du onartzen bere lekua kontuan hartzea), gatazkak egon daitezke txakur bisitariarekin.\nBisita planifikatzea, garaiz abisatzea eta beste animaliaren izaera ezagutzea funtsezkoa da gatazkak saihesteko, ahal den neurrian.\n2. Elkarrekin ibilaldi bat, afaria edo Gabonetako bazkaria baino lehen\nEtxera igo aurretik bi txakurrak elkarrekin paseatu eta lasaitu egingo dira\nEtxera igo aurretik txakurrak elkarrekin paseatzea ideia ona da gatazkak saihesteko. Harburuek kalean topo egin izanak lagundu egiten du haien artean izotza apurtzen. Etxera iristean, lasaiago agertuko dira egoerarekin.\n“Txakurren topaketa familia-bileraren bezperan gertatzen bada, harburuak arazorik gabe tolesteko aukera gehiago dago etxean”, dio txakur-hezitzailea den Gregorio Sánchezek.\n3. Ez jan elkarrekin\nGabonetan, txakurren janaria banandu egin behar da\nBaterako ibilbide batek ez du beti bermatzen zakurren bileraren arrakasta. “Bisita jasotzen duen animalia oso lurraldekoa bada, gatazkaren bat sor daiteke”, ohartarazi du txakurren heziketak.\nBazkaltzeko unea txakurren arteko gatazka-iturri izan daiteke, batez ere ezagutzen ez badira. Liderrak argi utziko du zein den bere postua eta hortzak irakatsiko ditu.\nArazorik ez izateko, komeni da txakurrek Gabonetako familia-topaketa baino lehen jan izana edo, bestela, bereizitako egonaldietan jatea.\n4. Jostailuak parteka ditzaten eragoztea\nZipriztintzeko modu bat da txakur bisitaria bere ohea erabiltzen duen beste kanaleko jostailuetara hurbiltzea saihestea. Hala ere, txakur gonbidatua txakurkumea bada, baliteke beste kanadarra toleranteagoa agertzea norberaren gauzak eta atseden-lekua partekatzeko, eta, batez ere, emea bada.\n5. Txakurra gainbegiratzea familiaren topaketan\nJabeek txakurrak gainbegiratzea funtsezkoa da, Gabonetan harburuen arteko gatazkak saihesteko. Giza buruzagiak txakurren arteko topaketa arbitratzen badu, animaliek uste dute nagusi bat dagoela gainetik, eta horrek saihestu egiten du borrokak egitea.\nBeraz, Gabonetako familia-bilerak irauten duen bitartean, txakurrek beti egon behar dute jabeekin batera.\n6. Sexu bereko harburuak okerrago eraman daitezke\nEz da beti horrela, baina “sexu bereko bi zakurrek (bi eme edo bi eme) arazo gehiago izateko aukera gehiago dago bestearekin espazioa partekatzeko”, gehitzen du Sánchezek.\nEra berean, ar baten etxearen araldian dagoen txakur baten bisita ez da gomendagarria. Txakurra esterilizatuta badago, emeari urduri ez jartzeko aukera gehiago izango da. Hala ez bada, bisita oso zaila da.\nTxakurraren heziketak bere bizitza soziala bermatzen du\nTxakur bat arazorik gabe erlazionatzeko modurik egokiena hezkuntza-oinarri egokiak finkatzea eta modu egokian gizarteratzea da.\nHiru eta bederatzi hilabete bitarteko adina funtsezkoa da obedientzia sustatzen duten oinarrizko portaera-txakurrari irakasteko.\nTxakurraren eta beste pertsona batzuen arteko harreman sozialak, bai eta ingurunetik kanpoko pertsonak ere, funtsezkoa da pertsona heldu eta orekatu bihur dadin. Hala, arazorik gabe igaroko dira Gabonetako familia-bilerak.\nanimaliak gatazkak hezkuntza maskotak Navidad-eu perros-eu


Mahuka Ontziratzea, Kaxa Marroia edo Bistaratze Kaxa Ontziratutako Elikagaien Edukiontzia hornitzaile eta fabrikatzailea - Txina fabrika - Guangzhou Gowell Glassware Co., Ltd.\nMahuka Ontziratzea, Kaxa Marroia edo Bistaratze Kutxa Ontziratutako Elikagaien Edukiontzia\nGOWELL GLASSWAREk sukaldeko beira-ontziak fabrikatzen ditu Txinan 10 urte baino gehiago daramatzagu, Mahuka Ontzian, Kaxa Marroian edo Bistaratze Kutxan Beirako Elikagaien Ontzian espezializatuta gaude. Produktuak EU REACH, FDA, LFGB, ROSH estandarrak betetzen ditu.\nMahuka ontziratzea, kaxa marroia edo bistaratzeko kaxa ontziratutako beira janari ontzia - Ez da toxikoa, BPArik gabea, ftalato gabea, biodegradagarria eta% 100 BIRZIKLATZEKO beira biltegirako janari ontzia.\n1:PREMIUM BEIRA: beira borosilikatikoz egina, beira gardenak; ontziek tenperatura aldaketa azkarrak jasaten dituzte, okertu edo pitzatu gabe. Oso segurua da izozkailutik labera instantean igarotzeko. Beirazko ontziek ez dituzte orbanak edo usainak xurgatzen, elikagai azidoentzako aukera ezin hobea bihurtuz. Gainazal distiratsuak jakien zaporea mantentzen du denbora luzez.\n21:SEGURUA eta LAGUNGARRIA: plastikoa ez bezala, beira ingurumena errespetatzen du eta produktu kimikorik gabea da. Janari beroak zuzenean ontzietara transferi daitezke, ez baitira produktu kimikorik elikagaietan sartuko. Estalkiak BPA gabeko plastikoz eginda daude, aukera segurua bihurtuz.\n3:ITXIERAKO ITXITASUNA: blokeo estalkiak janari freskotasuna lortzeko hermetiko zigilua sortzen du. Berriki estalitako estalkien teknologiari esker, tapa azkar ireki eta itxi daiteke eta pieza bakarrekoak baino gehiago irauten du. Edukiontziek ez dute ihesik eta ezin hobeak dira gimnasiorako, igerilekurako edo lanerako.\n4:ERRAZTZEKO ETA GARBITZEKO: Biltegirako ontziak ontzi-garbigailuan seguruak dira garbitzeko haizeak egiteko. (Kontutan izan tapak ez direla ontzi-garbigailuan seguruak). Edukiontziak eta estalkiak pilagarriak dira eta bata bestearen barruan habiatzen dira\nFor more details about Mahuka Ontziratzea, Kaxa Marroia edo Bistaratze Kutxa Ontziratutako Elikagaien Edukiontzia ，Edo beste estilo batzuk, jar zaitez gurekin harremanetan.\nHot Tags: Mahuka Ontziratzea, Kaxa Marroia edo Bistaratze Kutxa Ontziratutako Elikagaien Edukiontzia, Txina, Hornitzaileak, Fabrikatzaileak, Fabrika, Moda, Kalitatea, Aurreratua, Berriena, Neurrira, Marka, Txinan egindako CE, CE


Athletic eta Real ariko dira elkarren aurka, 16:00etan. Euskal Herria Kirola elkarteak txapelketa antolatutako zortzigarren aldia da.\nSandra Ramajo Realeko kapitaina eta Ainhoa Tirapu Athleticekoa, finalaren aurkezpenean. / Endika Portillo/Foku\nEuskal Herria kopak toki bat egin du euskal futbolean. Zortzigarren ekitaldia du aurtengoak. Eta aurreko zazpi aldietan gertatu bezala, Athleticek eta Realak jokatuko dute finala. Irailaren 1ean jokatuko dute, Zornotzan (Bizkaia), Urritxe futbol zelaian, 16:00etan hasita. Talde zuri-gorriak zazpigarrenez irabazi nahi du kopa, seigarrenez jarraian. Txuri-urdinek, ordea, bigarren titulua nahi dute, aurrenekoa lortu eta sei urte geroago.\nErabat sendotuta dagoen txapelketa da Euskal Herria Kirolak antolatutako torneoa. Horrenbeste, ezen horrek iaz Euskal Herriko Txapela torneoa antolatzera eraman zituen elkarte horretako kideak. Aurten bigarren aldiz jokatuko da, eta Athletic izan da txapelduna. Zuri-gorriek 1-0 irabazi zioten Realari finalean, abuztuaren 5ean, Irunen (Gipuzkoa), Gal estadioan jokatutako finalean. Argi du Kike Zurutuza Euskal Herria Kirolako arduradunak: "Gizonezkoen txapelketaren arrakasta emakumezkoen koparen ibilbidearen ondorioa da".\nAthleticek eta Realak Zornotzan jokatuko duten finalera nahi dutenek jada eros ditzakete sarrerak www.ehkirola.eus webgunean. Zazpi euroko prezioa dute sarrerek, eta 14 urtez azpikoek eta etxeko taldeko bazkideek doan izango dute sarrera. Webgune horretan ez ezik, etxeko taldean eros daitezke sarrerak, datorren asteartetik aurrera.


Itsasorratzak ez du iparra galtzen - Zientzia Kaiera\nHistorikoki, itsasorratzak izan dira itsasontzien gidari, nabigazio-norabidea finkatzeko. Itsasorratz horiek, baina, inguruan dituzten metalezko piezen eraginpean egoten dira, eta ez dute zehazki ipar magnetikoa markatzen; beraz, nahitaezkoa da aldian behin itsasorratz horiek konpentsatzea.\nItsasorratzaren desbideratzeak modu autonomoago batean zuzendu ahal izateko sistema berri bat diseinatu du Josu Arribalzaga Bilboko Ingeniaritza Eskolako ikertzaileak, iman mugigarriak dituen plater batean oinarrituta, bere burua konpentsatuko duen eta itsasorratza une oro konpentsatuta edukiko duen sistema bat lortzeko helburuarekin. Hala, itsasontziko energia-iturriek huts egin arren, itsasorratza zuzenduta eta erabilgarri eduki ahal izango da, iparra galdu gabe.\nIrudia: Itsasorratzak iparra markatzen jarraitzen du, GPSak huts egiten duenean.\nItsasorratzen konpentsazioa era berean eta kalkulu berberen bidez egin izan da, XIX. mendeaz geroztik. Eragiketa horretan, hainbat kalkulu egiten dira zehazteko zer gelaxkatan jarri behar diren iman zuzentzaileak, itsasorratzak ipar magnetikoa zein den adieraz dezan beti. Ipar magnetikoa jakinez gero, eta deklinazio magnetikoa (benetako iparraren eta ipar magnetikoaren arteko diferentzia, National Oceanic and Atmospheric Administrationek kalkulu moderno batzuen bidez kalkulatzen duena) zuzenduta, benetako iparra zein den jakiten da beti, eta, haren bidez, itsasontzia zer norabide zehatzetan mugitzen ari den.\nGaur egun, itsasorratza alboratuta badago ere, nabigatzaileek erabiltzen ditugun nabigazio-sistemek korronte elektrikoa behar izaten dute, eta korronterik gabe sistema horiek ematen dituzten posizionamendu guztiak alferrikakoak gertatzen dira —azaldu du Josu Arribalzaga ikertzaileak—. Gainera, GPS sistemak seinalearen okerreko irakurketa bat ematera irits daitezke, bai kanpotiko distortsioek bai manipulazioek eragindakoak (nahita eragindakoak edo ez)”. Nazioarteko Itsas Erakundeak (IMO) agindutakoaren arabera itsasontzi guztietan konpas-kutxarekin batera itsasorratz bat eraman behar da, bai eta ordezko beste itsasorratz bat ere, gainerako nabigazio-sistemak huts egiten badute erabiltzeko. Hala, Arribalzagak konpentsazio-sistema berri bat proposatu du iman higigarriak dituen plater batean oinarrituta, zeinaren bidez era autonomoago batean zuzendu baitaitezke itsasorratzaren desbideratzeak.\nOrain arte bezala iman zuzentzaileen potentzia erlatiboa erabili beharrean, ikertzaileak iman horien momentu magnetikoa erabili du haien zuzentze-gaitasuna kalkulatzeko, eta momentu magnetiko horren arabera zehazteko itsasorratzetik zer distantzia errealetara zuzentzen den desbideratze jakin bat. Halaber, ikertzaileak ustekabean konturatu dira orain arte erabili izan den konpentsazio-sistema ez dela zuzena, hainbat zuzenketa egin beharko balirateke konpentsazio zuzen bat lortzeko.\nKonpas magnetiko baten osagarria den sistema\nDesbideratzeak denbora errealean lortzeko konpas magnetiko integralak —UPV/EHUren patentea du— automatikoki kalkulatzen ditu itsasorratzaren desbideratze guztiak, norabide guztietan eta denbora errealean; baina desbideratze hori kalkulatu ondoren, doikuntzak egin beharko lirateke itsasorratza ipar magnetikoa markatzera irits dadin. Horrenbestez, UPV/EHUko Bilboko Ingeniaritza Eskolako ikertzaileak, Arribalzagak, itsasorratza konpentsatzeko sistema modernizatu du, eta elektrizitatearekiko mendekotasunik ez duen sistema erabat autonomo bat lortu du. “Etorkizunera begira proposatu dut modelo hori, etorkizunean, nolabait, sistema automatizatzera iristeko asmoarekin”. Itsasorratza zuzentzeko imanak kutxatilategi jakinetan sartu beharrean, orain arte bezala, plater batean ezarri ditu, halako eran non platera gorantz edo beherantz mugi baitaiteke (itsasorratzera hurbilduz edo harengandik urrunduz) eta iman zuzentzaileak biratu egin baitaitezke (efektu handiagoa lortuz, zenbat eta itsasorratzetik hurbilago egon imana).\n“Nik diseinatutako eta probatutako platera zehaztasun handiz doi daiteke, edozein posizio bertikaletan eta une oro —adierazi du Arribalzaga—. Berez, nik sortutako prototipoa eskuz manipula daiteke; izan ere, motorizatzeak kostu gehigarri garrantzitsua eragingo luke, eta, gainera, motorra eta platera akoplatzeko sistema mekaniko bat beharko litzateke, imanei eta platerari egokitu beharko litzaiekeena”. Ikerketa hau, beraz, lehen urratsa izan da UPV/EHUk patentatutako konpas magnetiko integrala eta diseinatutako platera —autodoikuntza-sistema espezifiko batzuetara egokitu beharko litzatekeena— akoplatzera iristeko. “Baina hori beste fase batean sartuko litzateke”, adierazi du.\nUPV/EHUko komunikazio bulegoa: Itsasorratzak iparra markatzen jarraitzen du, GPSak huts egiten duenean.\nArgitalpen-data: 2016/10/17 · Atala: Dibulgazioa, EHUko ikerketa\nAutoetako nabigatzaileek erabiltzen dituzten satelite berberak baliatuta, ozeanoen garaiera ezagutu daitekeela erakutsi dute ikerketa batean. GPS seinaleek itsas azalean egiten […]


Uda heltzearekin, UEMAk areagotu egingo du aurten ostalariei eta merkatariei eskaintzen dien zerbitzua | UEMA - Udalerri Euskaldunen Mankomunitatea\nHasiera » arnasguneak » Uda heltzearekin, UEMAk areagotu egingo du aurten ostalariei eta merkatariei eskaintzen dien zerbitzua\n2018(e)ko ekainak 19 arnasguneak, udalerriak, zerbitzuak Erantzunak desaktibatuta daude Uda heltzearekin, UEMAk areagotu egingo du aurten ostalariei eta merkatariei eskaintzen dien zerbitzua sarreran\n· Tabernak, dendak eta jatetxeak herriaren erakusleihoak direnez, hizkuntza paisaia eta zerbitzuak euskaraz izateko laguntza eskainiko zaie aurten ere, udalekin elkarlanean.\n· Merkataritzan, ostalaritzan eta oro har zerbitzu sektorean euskara naturaltasunez erabiltzeko baliabide ugari izango dituzte eskura, doan. Besteak beste, kartelak, faktura takoak eta sektorekako hiztegiak.\nUEMAk, bertako kide diren udalekin elkarlanean, urteak daramatza merkataritzan, ostalaritzan eta zerbitzu sektorean euskara naturaltasunez erabiltzeko kanpainak egiten eta baliabideak eskaintzen. Aurten, ordea, areagotu egingo du eskaintza eta zerbitzua. Azken hilabeteotan, hainbat herritarako kartel ugari sortu ditu UEMAk, herrietako ohiko azoketan, tabernetan, fruta-dendetan, arrandegietan, harategietan eta merkataritzan erabili ahal izateko. Baliabide horiek guztira, lehendik eskaintzen dituen euskarazko faktura-takoekin eta sektorekako hiztegiekin batera, udalen, ostalarien eta merkatarien esku utzi ditu orain UEMAk, behar dituenak erabil ditzan.\nIzan ere, uda heltzearekin batera, kaleko bizitza areagotu egiten da, eta bisitariak ere gehitu egiten dira herri askotan. Tabernak eta jatetxeak, herriaren erakusleiho bihurtzen dira, eta udalerri euskaldunetan hizkuntza paisaia zaintzea giltzarria da euskaraz bizi garela erakusteko. Beraz, euskara ere menuan zein gainerako eskaintzetan egon dadin, UEMAk eta udalek baliabideak eta informazioa jartzen dituzte merkatarien eta ostalarien esku, behar dituzten erraztasun guztiak izan ditzaten euskara naturaltasunez erabiltzeko.\nKanpainaren berri emateko, UEMAko kide diren udalerri gehienetako establezimenduek gutunak jasoko dituzte hurrengo egunotan, eskura dituzten baliabideak ezagutu ditzaten. Gutun berean, euskara balio erantsia dela eta euskaraz aritzea negozioarentzat errentagarriagoa dela ere nabarmentzen zaie, hainbat arrazoirekin.\n· Zerbitzua bezeroaren hizkuntzan eskaintzea kalitatezko zerbitzua ematea da.\n· Gure herriaren gehiengoa euskalduna da, %70etik gora; gazteak %100; eta, ez ahaztu, ulertzen duten euskaldunak ere asko dira.\n· Gure herriko berezko hizkuntza euskara da, eta gure irudiaren parte.\n· Jendeak eskertu egingo dizu bertako hizkuntzan aritzea eta bertako hizkuntza erakustea prezioetan, karteletan eta abar.\n· Gizartean gero eta hadatuagoa da euskararen erabileraren aldeko jarrera.\n· Begi bistakoa da, bestalde, gure herrian ugaritzen ari dela herrira etortzen den bisitari kopurua. Euskaldunak dira bisitari horietatik asko; eta, gainerako bisitari gehienek ere euskararen presentzia estimatzen dute.\nHorregatik, “zure taberna edo jatetxea herriaren erakusleiho den aldetik, gure kaleetako hizkuntza paisaia eta zerbitzuak euskaraz izateko bidelagun nahi zaitugu” esaten zaie merkatariei eta ostalariei, “euskara delako gure marka”.\n· Zerbitzua euskaraz: merkatariei eta ostalariei helarazitako diptikoa, PDFan.\n· Gutuna: merkatariei eta ostalariei kanpainaren berri emanez bidalitako gutuna, PDFan.\nAurreko albistea Udalerri Euskaldunen Eguna, Diman, festa eta aldarrikapena uztartuz\nHurrengo albisteaUdalerri euskaldunetako gazteen udalekuak


Manuelek lagunekin eta familiarekin egindako bidaiek erakusten digute zein garrantzitsua den gure planeta eta ingurumena zaintzea. Munduko ibai eta ozeano gehienak bertara iristen diren hainbeste hondakinez kutsatuta daude, eta hori da, halaber, hainbat animalia espezieren iraungitzearen arrazoietako bat. Manuelek erakusten digu zein garrantzitsua den ibaietako zaborra biltzea, eta zenbat lor daitekeen planeta honetako biztanle bakoitzak gure aletxoa jartzen badugu. Bere bidaiei esker, egin beharko genukeenaz jakitun da mundua, eta, gutxi badirudi ere, egiatan, Lurra planeta hobea izateko ekarpen handia egiten du. Garrantzitsua da jakitea eta kontuan izatea gizakiak ez garela planeta honetan bizi garen izaki bakarrak, baizik eta animaliak ere planetaren parte direla. Horregatik, eta espezie-kopuru handi bat desagertzea saihesteko, kontu handiagoz jokatu behar dugu, batez ere birziklatzeko orduan, azken hori eta edukiontzi egokia aukeratze hutsa funtsezkoa baita. Horrela, gure hondakinekin kaleak zikintzea saihesten da, eta, beraz, itsasora eta gure ibai eta ozeanoetara iristea, horiek kutsatuz.Ingurumenari buruz eta planeta zaintzen ikasteko (egunez egun hobetzeko) aukerarik izan ez duten haur guztiek jarraitu beharreko adibidea da Manuel. Horrela, ahalik eta ondoen heziz, gure hondar ale txikia ekartzea lortuko dugu, planeta osasuntsu bat izatera iristeko.


Mozioa emozio - Alaitz Olaizola - Uztarria (Azpeitia)\nAlaitz Olaizola |\n2005ko urr. 26a, 15:10\nUtziko didazue jardutearen aldera jarduten. Zera, gaur, Hitza-ko titularretan, honela irakurri ez dut ba: Hiru emozio izango dituzte aztergai gaurko udalbatzarrean Ni bai harritu! Udalbatzarretan emozioak aztertzen hasi ote dira ba? Berehala, burua astindu eta begira jarri natzaio berriro ere titularrari. Noski, mozio jartzen zuen, eta ez emozio. Nik nahiago izango nuen emozio jarri izan balu! Ez dut esan nahi, mozioak jarri behar ez direnik, ez horixe! Hobe, mozioak emozioz jartzen badira ordea!\nZergatik irakurri dudan emozio? Bai, badakit bistak halakoak askotan egiten dituela, baina oraingoan, mozio hitza izan da nahastu nauena eta emozio bilakatu. Inozo izan zitekeen, edo negozio. Emozio\nZer esango dizuet ba, egunkariarekin emozionatu naizenekorik ez dut gogoan. Argazki tristeren baten aurrean, zeoze, baina emozio atseginak, oso gutxi.\nNi bai harritu udalbatzarreko hiru emozioekin\nZerk emozionatzen nauen pentsatzen jarri naiz gero.\nBat: Abesti on batek, dudarik gabe. Honek, besoko ileak puntan jartzen dizkit.\nBi: Etxeko txikiaren kontu anitzek. Bai, ama batentzako oinordekoen kontuak, sekulako pisua izan ohi dute.\nHiru: Zientzia fikziozko liburu on batek. Asimov-en edozein, urruneko eta etorkizuneko kontuak belarrira kontatzen dizkidan horietako bat.\nHiru aipatu ditut jada. Um\nEta beste batzuk, hemen konta ezin direnak, noski.\nAskotan galdetzen diot neure buruari, zergatik atsegin dudan horrenbeste eszenategi batetara igo eta sekulako urduritasunarekin gainean, sekula santan erabat ondo gogoratu ezin izaten dudan testua, mugimenduekin nahastuz jende aurrean botatzea. Berdin da lehengo aldia izan edo hogeigarrena. Beti izan ohi da emozionantea. Eta bukatutakoan, are eta emozionanteagoa. Marka duk gero! Zarautzko mozioei eskerrak eman beharrean egongo naiz gainera! Emozionantea delako ote gara ba titiriteroak? Ezin emoziorik gabe bizi\nHauetako egun batean, Azpeitiko udaletxeko udalbatzarrera joango naiz, nire emozioak besapean hartuta.\nemoxon | 2005-10-28 : 17:10\n..............-Zer da emozioa?...\n- "Zerbait onaren zain egotea".\n........... Hori, ona ala txarra da?........:Ez ona eta ez txarra, zai presaka gustora, agian.\n-Gauza emozionanteak al dira onak? .........\nBai zea, emozioa idea bat dek bestiek egiteko, udaleko-mozioa bezela.\n.......Datorkigunakin emozionatzen jutie dek kontue eta ez emozioen mozolo bihurtu, mozio zai.


Soinuaren hotsa - HitzBinilotik\nInpernuko Poza Jardunaldiak, 2003-10-02\nHistoria txiki bat\nEdisonena da ahots grabaketak egin al izateko gailuen lehen patentea. 1878. urtea aurretik egon ziren saiakerak baina urte honetan aurkeztu zuen fonografo izenarekin. Sistema honetan tronpeta bat erabiltzen zen, zabala alde batean eta estua bestean. Alde zabalean hitz egitean alde estuan itsatsirik zegoen diafragma batek dardara egiten zuen. Diafragmaren bibrazio hauek marfilezko orratz baten bidez biraka ari zen eztainuzko xafla batez estalirik zegoen kartoizko zilindro bati helarazten zitzaizkion. Horrela orratzak zilindroan ildo bat uzten zihoan. Hori irakurtzeko kontrako bidea egin behar zen. Orratzak ildoa irakurriko zuen diafragma dardararaziz eta tronpetaren alde zabalean ahotsa entzungo zen. Zilindro mota hau ez zen merkaturatu erreprodukzio gutxi bakar batzuekin izorratu egiten zelako. 1889an Edisonek eztainuz estaliriko kartoizko zilindroa argizarizkoagatik aldatu zuen. Kalitatea hobetu eta entzunaldi gehiago onartzen zituen argizarizko zilindroak. Sistema hau bai, merkaturatu zen. Euskal Herrian baditugu horrelako zilindro zenbait. Horietako batzuk Errenterian kokaturik dagoen Eresbil, Euskal Eresgileen Elkartean aurkitzen dira.\n1887an Berlinerrek gramofonoa patentatu zuen. Grabaketa disko xaflan batean egiten zen modu kimiko baten bidez. Disko hori malguki mekanismo batek itzulika jartzen zuen eta orratzak ildoak irakurriaz diafragma dardarka jartzen zuen eta soinu bihurtu. Disko hauek egiteko arbelezko nahasketa bat erabiltzen zen. Disko hauek 78 bira minutuko abiaduran bira arazten ziren irakurri al izateko.\n20ko hamarkadan grabaketak asko hobetu ziren grabaketa eta soinu hartze elektronikoen bidez, mikrofono, bozgorailu eta anplifikadoreen etorrerarekin.\nPlazoka erosten ziren gramofonoak. 20ko hamarkadaren hasieran edozein gauza plazoka erostea oso gauza normala zen eta gramofonoak katalogoen bidez eta postaz erosten ziren askotan. Horrela zabaldu ziren gramofonoak Euskal Herrian, salneurria 150 eta 500 pezeta artekoak izaten zirelarik.\nMundo Gráfico aldizkarian asteazkenez, 1923ko Azaroaren 11ean. Argazki oinak hauxe zioen: “La Proveedora Popular debería llamarse la Sociedad Hispanoamericana S.A. (Avda. Libertad, San Sebastian), porque con sus múltiples facilidades y con los créditos que concede (hasta 36 meses) ha llegado a resolver el arduo problema igualitario de poner al alcance de todas las clases sociales artículos que las costumbres modernas hacen necesarios y que antes sólo podían disfrutar los capitalistas...”.\nDonostian zegoen kokaturik Columbia etxe angloamerikarraren lantegia. Bertan diskoez gain gramofonoak ere egiten ziren. Ingalaterratik ekarritako motorrak eta piezak ekartzen ziren baina muebleen diseinuak bertan egiten ziren. Modelo guztietatik zabalkunde gehien izan zuena grafonola deiturikoa izan zen. Modelo honek bozina barnekaldean zuen eta eramangarria zen.\nBestalde Frantziatik etorritako etxeek beren gramofonoak ere ekarri zituzten euskal merkatura. Donostian Credito S. Loinaz izan zen ezagunena. 1908an sortu zen etxe hau eta Prim kaleko 29an kokatu zen. Espainiako estatu osora zabaldu zituen katalogo bidez Pathe markako gramofonoak.\n50eko hamarkadan microsurcoa merkaturatu zen. Diskoa binilozko erretxinaz egiten zen eta asko luzatzen zuen diskoen iraupena. Ordurarte 4 minutu ingurukoak izaten ziren grabaketak eta ordutik aurrera 30 bat minutu ingurukoak. Zarata ere asko gutxitu zen arbelezko diskoetatik binilozkoetara pasa zenean. Mota honetako lehen diskoa (microsurco) 1948. urtean argitaratu zuen Columbia etxeak. Disko hauek 45 bira minutuko abiaduran bira arazten ziren.\n70eko hamarkadaren hasieran iraupena oraindik gehiago luzatu zen diskoak handituaz eta minutuko itzuli kopurua 33ra gutxituaz.\nBeste formato erabat diferentea bobina edo zintarena zen. Formato profesionala zen grabatzea eta erreproduzitzea ahalbideratzen baitzuen. Formato honetan heldu zitzaigun adibidez Elgeta zenaren grabazio bakarra. Pepe Andoainek egin zion Donostiako Alde Zaharrean eta originala Zialtzeta, bere ikasle izan zenak zeukan.\nZintaren bilakaeran kasetea ekarri zuen. Kasetea txikia zen, eramangarria, kotxeetan ere entzun al zen kasetea eta hori baino hobea dena, grabaketan egin al ziren kasetean.\nHalere biniloak eta kaseteak modu berdintsuan iraun izan du 90eko hamarkadan disko konpaktuak eta teknologia digitala azaldu den arte.\nAkordeoi diatonikoari buruzko lehen dato idatzia 1889koa da. Bertan Juan Carlos Guerrak Urkiolako erromerian kokatzen du “akordeoi diatoniko berri bat” deitzen duena. Lehen erreferentzi hau Berlinerrek gramofonoa patentatu eta hiru urte beranduagokoa denez ez da posible pentsatzea arbelezko diskoa baino lehenagoko euskarriren batean trikitixa doinurik aurki daitekeenik, ez behintzat euskal herrian akordeoi diatonikoaren bidez jotakorik.\nTrikitixaren lehen grabaketak beraz arbelezko diskoetan aurkituko ditugu. Columbia eta Regal erreferentziapean biltzen dira:\n20ko hamarkadaren hasieran Trikitixa de Zumarragaren eta Trikitixa de Gipuzkoa izenburupean grabazioak biltzen dituzten arbelezko diskoak azaltzen dira.\nTrikitixa de Zumarragaren grabaketak Donostiako Kursaal Jauregian egin ziren, jotzaile Etxesa-korta soinuarekin eta Joxe Oria panderoarekin zirelarik.\nTrikitixa de Gipuzkoa izenburupean (Trikitixa de Elgoibar bezala agertuko dira beste erreferentzia batzuetan), Manuel Sodupe Gelatxo eta bere emaztea Juliana Esnaola Muxillo ditugu, gaur egun ezagutzen dugun Pedro Sodupe Gelatxo-ren aita eta ama.\nBizkaian, Frantziako Gramophone enpresaren La voz de su amo izenburua izan zuen sailean Serafin Aranzeta Oromiño soinu jolearen grabaketa bat ere ba dago. 1926-27 inguruan eginikoa dela uste da. Oromiño kamineroa zen eta lanean ari zela etorri omen zitzaizkion grabaketa egingo ote zuen galdezka. Laneko erremintak bertan utzi eta Bilboko Albia antzokira joan omen zen laneko arropak aldatzeko denborarik gabe grabaketa hura burutzera.\nPuntu honetan egin dezagun Andaluziako flamenkoarekin konparazio txiki bat.\n- Flamenkoan dozena bat argizarizko grabaketa ditugu. Trikitixan bat ere ez.\n- Flamenkoan 300 bat arbelezko. Trikitixan 12 bat.\nHonek gauza bat argi uzten du: flamenkoa lehenagotik erroturik zegoen eta trikitixa oso fenomeno berria zen.\nGuk hitzaldi honetan 45 bira minutuko abiadako binilozko disko txikiei jende gehienak ezagutzen dituen moduan esango diegu: singel. Singeletan erreferentzia ugarituko dira baina ez gehiegi. Oso ohikoa zen disko berdinaren edizio diferenteek portada desberdinak izatea.\n- Columbia etxearekin, 60ko hamarkadan: (Presentado en España por la Fábrica de Discos COLUMBIA, S.A. San Sebastián).\n- 1960-61-62-63: Triki-triki eta Triki tixa de Zumarraga: Hermanos Urteaga-Oria eta Joxe Migel Ormazabal, Ref: ECGE 70466, 70467, 71448, 71874.\nTriki-triki de Zumarraga izenburupean azaltzen zaizkigun lanak arbelezko diskoan argitaratu ziren grabazio zahar haien edizio berriak dira. Etxasakortak Argentinara alde egin zuen eta Joxe Oriak Carlos Egiguren izeneko soinu jole batekin jarraitu zuen. Gerra ondoren zenbait grabaketa debekatu egin ziren zentsura ez zutelako gainditu. Zergaitia:\nBizkai, Zubero, Lapurdi,\nAraba, Napar, Gipuzku,\nAgur aberri Euskadi.\nEntzun bada euskotarra\nGure aberri bakarra.\nGerra ondorengo giroan kartzelara joateko modukoak ziren. Halere Triki-tixa de Zumarragak lan berriak argitaratu zituen, generazio berriko Zumarragako trikitixa Urteaga-Oria anaiek eta Joxe Migel Ormazabalek osatzen zuten. Soinuak beraz, Elgetaren inguruko liburuan Koldo Izagirrek ederki aipatu zuen moduan, nazionalisten aldeko hautu garbia hartu zuen zenbait kasutan, folklore hutsetik urrunduaz. Geroxeago arituko gara berriro trikiti tematikei buruz.\n- 1960: Triki-trixa eta triki-tritxa de Zaldibar: Joxe Mari Iriondo(Soinu handia) eta Benito Osa. Ref: ECGE 71395, 71396.\n- 1963: Triki-trixa de Azpeitia: Zakabi y Egañazpi. Ref: ECGE 80582, 80583\n- 1964: Alboka: “Ref: CI 126 CINSA lanza hoy al mercado el primer disco que existe grabado con música de alboka. Interpretan las obras contenidas en este disco: Mariano Barrenechea como albokari, Romualda Zuloaga como panderetera y cantante y Marcelo Arrieta como acordeonista, todos ellos pertenecientes al grupo de danzas vascas “Andra Mari”, de Galdacano”. Aurrerago: “En efecto, la alboka, instrumento pastoril y primitivo, estaba a punto de desaparecer, pues a pesar de haber estado extendida en la antigüedad por todo el País Vasco, fue perdiendo terreno hasta quedar reducida a una pequeña zona en el monte Gorbea, con escasamente media docena de albokaris”.\nPiezei dagokionez diskoetan aurkitzen dugun errepertorioa oso berdintsua da, fandango, arin-arin, trikitixa, porrusalda eta biribilketa. Soinu txikiak lehendik zegoen errepertorioa erabat bereganatu zuen eta honi banden errepertorioa, musika militarra eta harrapatzen zuen guztia gehitu zion. Hasierako errepertorioa sueltokoa zen eta hori da 60ko hamarkadako grabazioetan aurkituko duguna. Errepertorio berdina beste tresna batzuekin jotzen zenaren seinale dugu Alboka izenburuko diskoa.\n70eko hamarkadan lehen aipatu dugun bezala L.P. edo Long Play deiturikoak binilozko diskoen iraupena nabarmen luzatu zuen. Abiadura motelduaz eta diskoa handituaz 40 minutu inguruko grabaketak merkaturatzen hasi ziren. Belter eta Hispavox etxeak diskogintzan hasi ziren Donostiako Columbia etxearen fabrika itxi egin zen.\n1972. urtean Philips etxeak Duo Amara-triki-ren diskoa kaleratu zuen: Jesús Piquer (Soinu haundia) y Primi Erostarbe (Campeona de irintxi 1970-71-72). Ref: Philips 62 24 034.\nElgetak soinu txikiari sostenidoak erantsi zizkion eta horrela soinu txiki jotzaileek beren aukerak handitu zituzten nabarmen. Soinu txikiak halere bazuen nolabaiteko konplexu bat soinu handiarekiko. Horregatik soinu txikirako pieza asko soinu handia jotzen zutenek egin zituzten: Gelatxo edo Pepe Yancik adibidez... Pieza batzuk propio eskatu edo enkargatzen ziren eta beste asko ezkutuan grabatu, ikasi eta norberaren errepertoriora gehitu. Diskoetan dauden pieza askoren aitatasuna aldatu egiten da, nori galdetzen zaion. Gelatxok esaten zigun orain bizpahiru urte: “Oraindik ere ez da pasatzen aste bat zeinetan irratia piztu eta ez dudan entzuten nire piezaren bat beste norbaitek joa”.\nSoinu handiak txikiarekiko zuen beste harrotasun bat bajo gehiago edukitzearena zen, soinu txikiak zenbait piezatako armonia ezin osatzeak ekartzen zion gabezi modukoak sortua.\n70eko hamarkadaren hasierako beste disko aipagarri bat alboka, gaita eta soinua batzen dituen da:\nTrikititxa: Txilibrin y Balbino (1972) Columbia (Madrid) CPS 9224.\nA aldea: “Trikititxa con acordeón”.\nB aldea: “Trikititxa con alboka, trikitixa con dulzaina”.\nKepa Perez de Urrazaren ustez trikitixa, “akordeoi diatoniko eta panderoaz egindako bikote instrumentala da”. Juan Mari Beltranek berriz hitzaren etimologiari erreparatzen dio gehiago: “Trikitixa onomatopeia bat da eta onomatopeia hori ez dagokio soinu txikiari, panderoaren soinuari dagokio, trikiti-trikiti-trikiti...”.\nEz du arrazoi faltarik Kepa Perez de Urrazak baina esan beharra dago lehendabiziko trikitilariak, Elgeta adibidez eta gerra aurreko trikitilariak Auntxa, Beobate eta beste panderistarik gabe aritzen zirela gehienetan. Horren arrazoietako bat ekonomikoa zen. Trikitilari-panderista bikotea finkatu zenetik eboluzio eta aldaketa handiak pairatu ditu trikitixak estilo aldetik. 80ko hamarkadara arte estilo bariazio gutxi izan baziren ere. Trikitixaren osagarriak soinu txikia eta panderoa ziren Gipuzkoan, Bizkaian alboka ere erabiltzen zen.\nDisko honetan alboka eta soinua panderoarekin azaltzen zaizkigu baina dultzainak erritmo laguntzaile atabala du. Diskoan gainera garbi jartzen du, “trikitixa con dulzaina” edo “trikitixa con alboka”. Trikitixa beraz, ez da disko hau grabatu zutenentzat instrumentua, estiloa edo ildo musikala baizik.\n70eko hamarkadak ekarri zuen beste nobedade bat, Herri Gogoa zigiluaren sorrera izan zen. Hamarkada bat iraun zuen Iñaki Beobideren zuzendaritzapean. Ez Dok Amairu taldeak markatu zuen ildoaren jarraipen ziren kantarien argitaratzaile izateaz gain, trikitixa diskorik ere argitaratu zuen. Laja eta Iturbiderena 1974an, Columbia etxearekin hamar urte lehenago Trikitixa de Azpeitia izenburupean singel pare bat kaleratu zuen Sakabi eta Egañazpi bikotearena 1975ean eta Bizkaiko Trikitilariak lana 1979an. Lan honetan soinua Luis Bilbao eta Rufino Arrolak jotzen zuten eta panderista Kepa Arrizabalaga zuten, gaur egun Roberto Etxebarriaren panderista da Kepa.\nHerri Gogoa argitaletxeari txanda IZ disko etxeak hartu zion. Fernando Unsainek zuzentzen zuen IZ izan ziren 70eko hamarkadaren amaierako eta 80ko hamarkadaren hasierako trikitixa disko ia guztiak argitaratu zituena.\n- Auntxa eta Iturbide, Urrestillako trikitixa (1975)\n- Laja eta Landakanda (1977)\n- Laja eta Landakanda (1981)\n- Martin eta Iturbide (1979)\n- Maltzeta aita-alabak (1981)\n- Larraitzko Trikitixa: Mujika Anai-Arrebak (1986)\n- Epelde-Iturbide (1988)\n- Imuntzo eta Epelarre (1988)\n- Zabale Anaiak (1992)\nArbelezko eta binilozko singeletan azaltzen zaizkigun tematika nagusiak gai tipikoetan lotu al ditugu: aizkolariak, neska zaharrak, mendia eta natura, erromeriak (Urkiola), maitea noiz helduko den herrira, maiorazgoa...\nMendirik mendi lainua\nPagarik paga usua\nEz da errez harrapatzen\nBaratzeko pikua hiru txurten ditu\nNeska mutil zaliak hankak arin ditu\nHankak arinak eta burua arinago\nDantzan hobeto daki artajorran baino.\nCastellanoa eta euskara nahasturik:\nNo te cases con la Lutxi\nPorque tiene diru gutxi\nCásate con la María\nPorque vende loteria.\nAma buruan min dut ez esan aiteri\nGaueko parrandeak galdu nauela ni.\nAkabadie da ta ibili kontuen\nAkabatzera noa hurrengo puntuen.\nDantzan ari zirenentzako oharra...\nTrikitilariek bertsolari jakinei enkarguzko lanak eskatzen hasi ziren gerora, batzuetan gaia emanda (neska laguntzeak, pelotariak, ehiztariak...) eta beste batzuetan libre. Ohitura horrek gaurdaino iraun du eta kasu bakan batzuk kenduta trikitilaria ez da bere piezen hitzen sortzaile izan.\n80ko hamarkadaren erditik aurrera Elkar disko etxea hasi zen trikitixa diskoak argitaratzen. Bertan ikusi zuten argia Esnaola eta Urruzolarenak 1986an, Maurizia, Leon eta Basiliorenak 1988an eta Iñaki eta Ramonenak 1989an.\n“Gizonak behar badu bere deskantsua, andrea hartu dezala zaharra eta antzua” zioen Mauriziak.\nBinilozko diskoen azken epoka edo aldian Elkar etxea izan zen argitaratzaile nagusia. Tapiaren eta Junkeraren sormen garai aipagarria izan zelarik. Hona hemen Elkar etxeak argitaratutako beste zenbait binilozko disko handi:\n- Tapia eta Leturia, Jo ta hautsi (1987)\n- Kepa Zabaleta Motriku (1987)\n- Tapiatarren Trikitixa (1989)\n- Kepa Zabaleta Imanol, Triki up (1990)\n- Tapia eta Leturia, Juergasmoan (1990)\n- Imuntzo eta Beloki (1991)\n- Tapia eta Leturia, Dultzemeneoa (1992)\n1987an Kepa, Zabaleta eta Motrikuren lehen lana eta Tapia eta Leturiaren Jo ta hautsi argitaratu ziren. Ildo tradizionalari jarraitzen zioten baina uka ezinezko berrikuntzak ekartzen zituzten armonia eta erritmoari dagokionean. 1988an Imuntzo eta Epelarreren diskoaren generazio berri baten bidea irekitzen zihoan.\n90eko hamarkadaren hasieran iraultza bat, trikitixaren eklosio antzeko bat gertatu zen. Honek diskogintzan izan zuen bere ondorio garbiena. Bi disko dira generazio berri baten aldaketaren ispilu: Tapia eta Leturia: Juergasmoan, Kepa, Zabaleta eta Imanol: Triki up. Bi disko hauek 1990. urtean ikusi zuten argia eta 90eko hamarkadan sortuko ziren bikote eta talde berrientzat mugarri izango ziren.\nTxapelketen inguruan bakarrik hitzaldi oso bat osa daiteke. Guk bi hitz esango ditugu eta izan zuten garrantzia aipatu. Lehendabizikoa 1970.ean egin zen Trinitate Plazan, Donostian. Izugarrizko deialdia izan zen.\nDiskotan bildutako lehendabizikoa IZ-k argitaratu zuen, Anoeta Frontoian egin zen 1979an Trinitate Plaza txiki gelditu zitzaielako. Gerora etorriko ziren 1980, 1982 (IZ-169-170), 1985 (IZ-220-221), 1986, 1988 (IZ-300-301) eta 1991(IZ-354-355) urteetako txapelketak.\nTxapelketek ekarri zuten eklosio honen ondorioz eta kaseteen agerpenarekin pirateoa eta espioitza ugaritu ziren. Martin adibidez, oso famoso egin zen, berak sartu zuen lehen “caja de ritmos”-a eta berak sortu zuen eskola handi bat.\nTrikitixaren sonidoan ere esperimentuak egin ziren eta Midi esaten zaion formatua hautatu zuten trikitilari askok. Midi sistemarekin trikitixa joaz beste instrumentuen soinuak imitatu al dira eta baxuekin bajo elektronikoak eta akordeak osatzea ahalbideratzen du.\n90eko hamarkada, eklosioa\n1991ean Kepa Junkerak Trikitixa zoom kaleratu zuen aurreko diskoarekin markaturiko bidean sakonduaz eta 1987an Zabaleta eta Motrikurekin egindako lanetik erabat aldenduaz. Urte honetan Imuntzok Beloki bikote berriarekin lehen lana bideratu zuen: Jo ezak.\n1992tik aurrera trikiti bikote asko talde bihurtu ziren. Hasieran hirukote (trikitxa, pandero eta baxua, “caja de ritmos” bidez lagundurik), bestetan laukote (bateria gehituaz) eta azkenik boskote (trikitixa, panderoa, baxua, bateria eta gitarra). Azken formazio hau rock talde tradizionalen formazio berdina da gitarra bat trikitixagatik aldatua eta panderoa sartuz gero. Formula hau Ameriketan (tex-mexa, vallenato...) erabili izan da 90eko hamarkadaren aurretik. Formula hau hautatu zutenetako batzuk: Imuntzo eta Beloki, Gozategi, Maixa eta Ixiar, Iker eta Larraitz, Zabaleta eta Imanol...\nEklosio honek onddoen garaia ekarri zuen: trikitixa eskolak ugaritu ziren, instrumentuak berak nolabaiteko euskalduntasun musikalaren erreferentzi papera hartu zuen eta bikoteak, eta ordurarte erromeri talde zirenak plaza talde bihurtu ziren. Beren sormen lanak pieza tradizionaletatik pop-rock inguruko piezak egitera eraman zituzten, heavya, kajun musika, punkya, baladak, ska erritmoak. Mota guztietako talde eta bakarlariekin kolaboratu du trikitixak. Trikitixa taldeen beste adar bat udako abestiarena izan da. Tapia eta Leturiak band formatuan, Alaitz eta Maiderrek, Maixa eta Ixiarrek, Gozategik eta Etzakit taldeak sorturikoak dira aipagarrienak. Talde hauetako batzuk bere lanak Japonen argitaratuak ikusi dituzte bitxikeria modura. Tapia eta Junkerak nazioarte mailan ere beren lanak argitaratuak ikusi dituzte (EE.BB., Hamburgo, Trans Europe Diatonique...)\n90eko hamarkadaren bukaera eta mende berriaren hasierak bide berdinari jarraitu dio. Lanak konpaktoan bakarrik argitaratzen dira baina zenbait adituk diotenez ez du formato honek asko iraungo eta internet izango da urte gutxi barru kantuen hedaketa eta salerosketako bidea. Hautaketa naturalaren legeak talde eta bikote asko desegin ditu, Kepa Junkera multinazional batekin ari da lanean eta bere diskoak mundu osora hedatzen dira, Tapia bakarka lan monografiko zenbait argitaratu ditu (Apoaren edertasuna, Québec, Agur Intxorta maite) eta Leturiarekink laukotean ari dira plazarik plaza folk kutsuko zuzeneko lanarekin. Armonian bizi dira Laja eta Mikel, Epelde eta Larrañaga eta Maltzetaren ildo tradizionala Gozategi, Alaitz eta Maider, Maixa eta Iker Goenagarenak. Azken hiru hauek bikotea utzi eta bakarlari moduan ari dira plaza taldeen estilotik urrundu da kontzertu formatuan. Bertsolarien hitzak poeten hitzekin nahasten dira disko askotan.\nMikel Markez, 2003ko iraila


Biblia/Rut — Wikiteka\n←Esaera Zaharrak Biblia\nRut Kantarik Ederrena→\n3762Biblia — Rut\n1 Epaileen garaian gosetea izan zen Israel herrian. Gauzak honela, han joan zen bizitzera Moab lurraldera, aldi baterako, Judako Belengo gizon bat bere emazte eta bi semeekin. 2 Gizon hari Elimelek zeritzan, emazteari Noemi eta semeei Mahlon eta Kilion. Efratar leinukoak ziren, Judako Belengoak. Moaben bizi zirelarik, 3 hil zitzaion Noemiri Elimelek bere senarra, eta bi semeekin bakarrik gelditu zen. 4 Hauek emakume moabdarrak hartu zituzten emazte: batak Orpa zuen izena eta besteak Rut. Hamarren bat urtez han bizi ondoren, 5 hil ziren Mahlon eta Kilion ere. Noemi, ez senar ez seme, bakarrik gelditu zen.\nNoemi Belenera itzuli Rutekin\n6 Gerora, Moab lurraldean zegoelarik, entzun zuen Noemik Jauna bere herriari aldeko agertu zitzaiola uzta ugaria emanez. 7 Hala, bere bi errainekin, Moab uzteko prestatu eta Judarantz abiatu ziren. 8 Baina, bidean, honela mintzatu zitzaien Noemi:\n-Tira, itzul zaitezte zeuen etxera, nor bere amarenera. On bekizue Jauna, zuek niretzat eta hildakoentzat on izan zareten bezala. 9 Jaunak eman biezazkizue beste senar eta etxe bana.\nOrduan, Noemik besarkatu egin zituen bere errainak, agurtzeko. Baina hauek, garrasika, negarrari eman zioten, 10 eta esan:\n-Ez! Zurekin joan nahi dugu zure herrira.\n11 Noemik erantzun zien:\n-Itzul zaitezte, ene kuttunok. Zergatik nahi duzue nirekin etorri? Honezkero izan ote dezaket nik beste semerik zuei senartzat emateko? 12 Itzul zaitezte, enetxook, zaharregia bainaiz ni berriro ezkontzeko; baina oraindik itxaropena izan eta, gaur gauean haurdun gelditurik, semerik izango banu ere, 13 haiek gizondu zain egon behar ote zenukete? Besteren batekin ezkontzeari uko egingo al zeniokete? Ez, ene kuttunok, horrelakorik ez. Aurka jarri zait Jauna, eta zuei gertatuak nahigabeturik nauka.\n14 Haiek berriz ere negarrari eman zioten garrasika. Orduan, Orpak bere amaginarreba besarkatu zuen, eta bere herrira itzuli zen. Rut, ordea, amaginarrebarekin gelditu zen. 15 Noemik esan zion, orduan:\n-Hara, Rut, zure koinata bere herrira eta bere jainkoengana itzuli da. Zoaz zu ere harekin.\n16 Baina Rutek erantzun zion:\n-Ez eskatu horrelakorik. Utzi zurekin joaten. Zeren zu nora joan, hara joango bainaiz ni ere; zu non jarri bizitzen, hantxe jarriko naiz ni ere; zure herria zein, huraxe izango da nirea ere; zure Jainkoa zein, huraxe nirea ere; 17 zu non hil, hantxe hilko naiz ni ere, eta hantxe ehortziko naute. Betorkit Jaunarengandik zigorrik latzena, heriotzak ez bestek zuregandik aldenduko banindu!\n18 Rutek bere erabakia harturik zeukala ikusirik, amore eman zuen Noemik. 19 Eta Belenerantz abiatu ziren. Iristean, herri osoa asaldatu zen eta emakumeek hau zioten:\n-Noemi bera ote da hau?\n20 Noemik erantzuten zien:\n-Ez deitu niri gehiago Noemi -zorioneko-, Mara -zoritxarreko- baizik, Jainko Ahaltsuak zoritxarrez bete bainau. 21 Asebeterik alde egin nuen hemendik; Jaunak, ordea, esku-hutsik itzularazi nau. Zergatik deitzen didazue oraindik ere Noemi, Jaun ahalguztiduna aurka jarri zaidanean eta honelako zoritzarra erakarri didanean?\n22 Honela itzuli zen Noemi Moabetik Rut bere errain moabdarrarekin. Garagarra igitaitzen hasteko garaian iritsi ziren Belenera.\nRut Boozen soroetan\n1 Noemik bazuen bere senar Elimeleken aldetik ahaide bat, aberatsa eta itzal handiko gizona, Booz zeritzana. 2 Rutek esan zion Noemiri:\n-Joan al naiteke sorora igitariek uzten dituzten garagarburuak biltzera? Aurkituko ahal dut bere ondoren biltzen utziko didanen bat!\n3 Hala, sorora joan eta igitarien atzetik garagarburuak biltzen hasi zen Rut. Hain zuzen ere, Elimeleken ahaide Boozen sailean suertatu zen.\n4 Handik laster, Booz berbera etorri zen Belendik eta esan zien igitariei:\n-Jaunak bedeinka zaitzala.\n5 Boozek galdegin zion igitari-buruari:\n-Nor dugu neska hau?\n6 Hark erantzun:\n-Noemirekin Moabetik etorritako neska atzerritar hura. 7 Igitarien atzetik garagarburuak biltzeko baimena eskatu dit. Goizetik oraintsu arte aritu da lanean eta utzi berria du, itzalean atseden hartzeko.\n8 Orduan, esan zion Boozek Ruti:\n-Aizu! Ez zaitez joan soro honetatik beste inora garagarburuak biltzera. Jarrai hemen lanean nire morroiekin. 9 Begira zein sailetara doazen biltzera eta joan beraien atzetik. Nire morroiei zuri bakean uzteko eskatu diet. Egarri zarenean, edan haiek betetako ur-ontzietatik.\n10 Rutek, lurreraino ahozpezturik, esan zion Boozi:\n-Zer dela-eta arduratzen zara nitaz, eta hartzen duzu hain bihotz onez atzerritar hau?\n11 Boozek erantzun:\n-Senarra hil zitzaizunez gero, amaginarrebarekin nola jokatu duzun kontatu didate: nola zeure aitamak eta sorterria utzi eta aurrez ezagutzen ez zenuen herri batera etorri zaren. 12 Jaunak ordain diezazula egin duzun guztia eta eman diezazula saria luzaroan Israelgo Jainko Jaunak, honen babesera etorri baitzara.\n13 Rutek ihardetsi zion:\n-Bai ona zarela nirekin, jauna! Zure mirabeetako edozein baino gutxiago nauzun honi bihotzera mintzatu zatzaizkio.\n14 Bazkal orduan Boozek esan zion Ruti: «Zatoz, hartzazu ogi-puska bat, busti saltsatan eta jan».\nEseri zen, bada, Rut igitarien ondoan eta Boozek xigortutako ale eskutada bat eskaini zion. Hark asetzeraino jan zuen eta, halere, sobera geratu zitzaion. 15 Gero, garagarburuak biltzera joan zenean, Boozek agindu hau eman zien morroiei: «Utz iezaiozue garagar-sortetatik ere biltzen, eragozpenik gabe. 16 Are gehiago, sortetatik garagarburuak aterako dituzue eta apropos erortzen utziko, berak jaso ditzan. Ez egin errietarik».\n17 Arratserarte garagarburu biltzen aritu zen soroan, eta garagarra jo ondoren, hogeita hamar bat kilo atera zituen. 18 Gainean harturik, herrira itzuli eta amaginarrebari erakutsi zion bildutako guztia. Bazkaritik geratua ere eman zion. 19 Noemik galdegin zion:\n-Non aritu zara gaur garagar biltzen? Noren soroan egin duzu lan? Jaunak bedeinka beza zutaz arduratu den hori.\nRutek, orduan, Booz izeneko baten soroan lan egin zuela kontatu zion Noemiri.\n20 Honek esan zion:\n-Jaunak bedeinka dezala gizon hori, Jaunak bere onginahia agertzen baitie biziei nahiz hilei. Booz -erantsi zuen- hurbileko ahaide dugu, legez gu zaintzeko ardura dutenetarikoa.\n21 Rutek, orduan:\n-Zera esan dit gainera: bere igitariekin garagarburuak biltzeko, uzta osoa amaitu arte.\n22 Noemik esan zion Ruti:\n-Bai, alaba, askoz hobe duzu Boozen soroan beraren morroiekin lan egin, beste inoren sorotan gogaitaraz ez zaitzaten.\n23 Beraz, Boozen morroiekin lan eginez eta garagarburuak bilduz aritu zen Rut, garagar eta gariaren uzta-biltzea bukatu arte. Eta amaginarrebarekin jarraitu zuen bizitzen.\nRutek senarra aurkitu\n1 Egun batez esan zion Noemik Ruti:\n-Ez ote dizut egokitu behar bizitzan zorioneko egingo zaituen etxerik? 2 Aizu, bere morroiekin lan egiten utzi dizun gizon hori, Booz delakoa, hurbileko ahaide dugu. Gaur arratsean garagarra garbitzen arituko da. 3 Txukundu, usain-gozatu eta soinekorik ederrenaz jantzi zaitez. Zoaz gero, garagarra garbitzen ari den lekura. Ez bedi, ordea, zutaz ohartu jate-edatea bukatu arte. 4 Jakizu ongi non etzaten den lotarako. Eta lotara doanean, hurbil zakizkio, altxatu haren estalkia eta etzan haren oinetan. Hortik aurrera, berak adieraziko dizu zer egin.\n5 Rutek erantzun:\n-Zuk esan guztia egingo dut.\n6 Larrainera jaitsi zen Rut eta amaginarrebak gomendatua zehatz-mehatz egin zuen. 7 Booz, jan eta edan ondoren, umoretsu jarri zen, eta jarraian garagar-pila baten ondoan etzan zen lotarako. Rut isilka hurbildu, haren estalkia altxatu eta haren oinetan etzan zen. 8 Gauez, hotzak esnatu zen Booz; burua jaso eta horra non ikusten duen emakumea bere oinetan etzanik.\n9 -Nor zaitut?- galdegin zion. Emakumeak erantzun:\n-Rut nauzu, zeure mirabea. Hurbileko ahaide zaitudanez, legez nitaz arduratu beharra duzu. Har nazazu, arren, emaztetzat. 10 Boozek, orduan:\n-Jaunak bedeinka zaitzala. Oraingoan lehen baino leialtasun handiagoa agertu diozu zeure amaginarrebaren familiari. Ez zara mutil gazte, txiro nahiz aberats, baten atzetik joan. 11 Ea, bada, ez izan beldur. Eskatuko didazun guztia eginen dut. Herrian jende guztiak daki emakume jatorra zarena. 12 Egiaz hurbileko ahaide nauzu eta legez zurekiko erantzukizuna dut. Baina bada hemen ni baino hurbilagokoa duzun ahaiderik. 13 Zaude hemen gaur gauean. Bihar goizean ikusiko dugu zurekiko ardura bere gain hartzen duen. Hala eginen balu, bejondeiola! Bestela, zin dagit Jaun biziarengatik, neure gain hartuko dudala zurekiko erantzukizuna. Etzan zaitez eta egizu lo egunsentirarte.\n14 Hala, haren oinetan etzan zen egunsentirarte. Baina eguna zabaldu aurretik jaiki zen, inork ez ikusteko. Izan ere, Boozek ez zuen nahi, Rut han egona zela inork jakiterik.\n15 Honela esan zion Boozek:\n-Ekarri zeure soingainekoa eta zabaldu.\nHala egin zuen Rutek, eta Boozek hogeiren bat kilo garagar bota zizkion eta bizkarrean hartzen lagundu. Honela, herrira itzuli zen Rut bere zamarekin.\n16 Amaginarrebaren etxera heldu zenean, honek galdegin zion: -Zer berri, alaba?\nBoozek beraren alde egindako guztia kontatu zion Rutek. 17 Eta beste hau ere esan zion:\n-Gainera, zuregana esku-hutsik ez itzultzeko esanez, garagar hau guztia eman dit.\n18 Eta Noemik erantzun:\n-Orain, Rut, zaude lasai arazoa zer-nola bukatuko den jakin arte. Boozek ez du etsiko gaur bertan auzia erabaki arte.\nBooz Rutekin ezkondu\n1 Booz herri-sarrerako plazara joan zen eta bertan eseri. Hain zuzen, orduantxe pasatu zen handik Elimeleken ahaiderik hurbilena, Boozek Ruti aipaturikoa. Dei egin zion Boozek:\n-Aizu, adiskide, zatoz hona eta eseri!\nJoan zen hura eta eseri. 2 Boozek, orduan, herriko hamar nagusi hartu zituen lekuko eta han esertzeko erregutu zien. Eseri zirenean, 3 esan zion Boozek bere ahaideari:\n-Noemi Moab lurraldetik etorria da eta gure ahaide Elimelekena zen soroa saldu nahi du. 4 Honen guztiaren berri jakinarazi nahi nizun. Beraz, soroa zeuretzat nahi baduzu, erostazu hemen herriko nagusi eta gainerako guztien aurrean. Nahi ez baduzu, esan, zuk baituzu lehentasuna erosteko, eta ondoren nik.\n-Erosiko nuke, bai- esan zuen hark.\n5 Boozek, orduan:\n-Ongi! Baina Noemiri soroa erosten badiozu, Rut moabdar alarguntsarekin ezkondu ere egin beharko duzu. Honela, berarengandik jaiotako seme-alabek hildakoaren jatorria iraunaraz dezakete eta haren oinordea gorde.\n6 Hark erantzun zuen:\n-Horrela bada, uko egiten diot soroa erosteko eskubideari. Ez diet neure seme-alabei neure oinordea hondatu nahi. Erostazu zeuk, nik ez dut erosi nahi.\n7 Israelen, antzina, jabegoa erosi edota jabego-eskubidea eskuz aldatzen zenean, honela egin ohi zen: saltzaileak oinetako bat erantzi eta erosleari ematen zion. Hala jokatu ohi zuten israeldarrek, auzia erabakia zegoela adierazteko. 8 Beraz, gizon hark, Boozi «Erostazu zeuk» esan zionean, oinetako bat erantzi eta Boozi eman zion.\n9 Orduan, Boozek herriko nagusiei eta han zeuden guztiei esan zien:\n-Gaur lekuko zaituztet, nola erosten diodan Noemiri Elimelekena eta Kilion eta Mahlonena zen guztia. 10 Halaber, emaztetzat hartzen dut Rut moabdarra, Mahlonen alarguntsa; honela, Mahlonen familian iraungo du jabegoak eta Elimeleken izenak bere senideen artean eta herri honetan jarraituko du. Zuek zarete, gaur, honen guztiaren lekuko.\n11 Herriko nagusiek eta han zeuden guztiek esan zuten:\n-Bai, lekuko gara. Zure etxera datorren emakume hau egin beza Jaunak Jakobi seme-alaba ugari eman zioten Rakel eta Lea bezalakoa. Izan zaitez aberats Efratan eta ospetsu Belenen! 12 Emakume honengandik Jaunak emango dizkizun seme-alabek egin bezate zure familia, Juda eta Tamarren seme Peretzen familia bezain handi.\n13 Booz Rutekin ezkondu zen eta Jaunak bedeinkatu egin zuen Rut: haurdun gelditu eta semea izan zuen. 14 Emakumeek honela ziotsoten Noemiri: «Gora Jauna! Berak eman baitizu gaur zainduko zaituen biloba. Izan bedi hau Israel herrian ospetsu. 15 Bizitza suspertuko dizu eta zahartzaroa atseginez beteko, maite zaituen errainak biloba eman baitizu: zazpi seme baino hobea duzu bera». 16 Noemik haurra semetzat hartu zuen eta zaindu. 17 Auzo-lagunek honela zioten: «Semea jaio zaio Noemiri».\nEta Obed deitu zioten. Obed Jeseren aita izan zen; Jese, berriz, Davidena.\n18-22 Hona hemen Peretzengandik Davidenganainoko arbaso-zerrenda: Peretzek Hetzron sortu zuen, honek Ram, honek Aminadab, honek Nahxon, honek Salmon, honek Booz, honek Obed, honek Jese eta honek David.


Gure zerbitzuak zugandik hurbilago egoteko pentsatuta.\nPhoto by Iker Fernandez on Unsplash\nPertsonen bizi-kalitatea hobetzen duten irtenbideak eskaintzen ditugu: konfiantza, berdintasuna, ingurumenarekiko errespetua eta jasangarritasuna, segurtasuna, etika eta gardentasuna.\nGizartearen ongizateari laguntzen diogu, pertsonen beharrei erantzunez, arreta pertsonalizatuan oinarritutako kudeaketari esker.\nIzaera sozialeko zerbitzuak kudeatzen ditugu, pertsonen bizi-kalitatea hobetzeko.\nGizatzenek giza baliabide eta baliabide material nahikoak ditu mota guztietako lanetarako.\nHirietarako eta haien ingurunerako zerbitzuak.\nAgeriko zerbitzuak dira, eta hirietako erabiltzaile guztien egunerokotasunean eragiten dute.\nKonpromisoa hartu dugu Agenda 2030 eta Nazio Batuen Iraunkortasuna Garatzeko helburuak aurrera eramateko.\nPlanetaren eta guztion etorkizuna gure esku dago, eta belaunaldi berrientzat gordetzeko garaiz gaude oraindik.


Trades - Wikipedia, entziklopedia askea.\nSaint-Léger-sous-la-Bussière, Saint-Christophe, Saint-Jacques-des-Arrêts, Saint-Mamert, Germolles-sur-Grosne, Saint-Pierre-le-Vieux eta Tramayes\nTrades Frantziako udalerria da, Rodano departamenduan dagoena, Auvernia-Rodano-Alpeak eskualdean. 2013an 105 biztanle zituen.\n2007an Trades udalerrian erroldatutako biztanleak 105 ziren. Familiak 52 ziren, horien artean 15 pertsona bakarrekoak ziren (11 bakarrik bizi ziren gizonak eta 4 bakarrik bizi ziren emakumeak), 26 seme-alabarik gabeko familiak ziren eta 11 seme-alabak dituzten bikoteak ziren.\n2007an 82 etxebizitza zeuden, 52 familiaren etxebizitza nagusia ziren, 25 bigarren erresidentzia ziren eta 5 hutsik zeuden. 68 etxeak ziren eta 14 apartamentuak ziren. 52 etxebizitza nagusietatik 34 bere jabearen bizilekua ziren, 15 alokairuan okupaturik zeuden eta 4 doan lagata zeuden; 2 etxek gela bat zuten, 9 etxek bi zituzten, 14 etxek hiru zituzten, 10 etxek lau zituzten eta 17 etxek bost zituzten. 43 etxek euren parking plaza propioa zuten azpian. 23 etxetan ibilgailu bat zegoen eta 27 etxetan bat baino gehiago zituzten.\nTrades udalerriko biztanleria-piramidea 2009an .\n2007an lan egiteko adina zuten pertsonak 72 ziren, horien artean 57 aktiboak ziren eta 15 inaktiboak ziren. 57 pertsona aktiboak lanean(34 gizon eta 23 emakume) zeuden.. 15 pertsona inaktiboetatik 5 erretiraturik zeuden, 3 ikasten zeuden eta 7 "bestelako inaktibo" gisa sailkaturik zeuden.\n2000. urtean Trades udalerrian 14 nekazaritza-ustiategi zeuden, 448 hektarea erabiltzen.\nSaint-Pierre-le-Vieux (2,1 km)\nGermolles-sur-Grosne (2,2 km)\nSaint-Mamert (3,4 km)\nSaint-Jacques-des-Arrêts (3,6 km)\nTramayes (4,3 km)\nSaint-Léger-sous-la-Bussière (4,9 km)\nOuroux (5,8 km)\nMultimedia: Trades (Rhône)\nBNF: 152723379 (data)


Iktusa, elkartasun maratoiaren gai nagusia | El Diario Vasco\nTelevisiónIktusa, elkartasun maratoiaren gai nagusia\nIktusa, elkartasun maratoiaren gai nagusia\nMaratoiaren aurkezpeneko argazkia. / EITB\nHilaren 14ra arte zabalik dago batik bat ikerketera bideratuko diren ekarpenak egiteko epea\nLunes, 4 diciembre 2017, 11:54\nIktusaren inguruan izango da Euskal Irrati Telebistaren hemezortzigarren Maratoia, 'In>ictus: iker dezagun iktusa / In>ictus: investiguemos el ictus' lelopean. Astelehen honetan hasita, abenduaren 14ra bitartean, EiTB taldeko komunikabideek informazio eta sentsibilizazio kanpaina egingo dute, garuna kaltetzen duen gaixotasun honen gainean berri eman eta ikerkuntzara bideratuko den dirua biltzeko.\nDirua, ikerketa proiektu onenentzat\nHurrengo egunetan, albistegiek eta hainbat saiok erreportajeak eskainiko dituzte gaixoen, senitartekoen, medikuen eta profesionalen lekukoak bilduz. Diru laguntzak emateko (902 54 25 25) astelehen honetan, abenduak 4, hasi da funtzionatzen.\nHilaren 14a izango da elkartasun kanpainaren egun handia. Egun guztian, ehun pertsona famatuk baino gehiagok diru laguntzak egin nahi dituzten herritarren deiei erantzungo diete. Egun osoan zehar, EiTBko komunikabideek bat egingo dute deiak jasoko dituzten gunearekin.\nAurtengo kanpainak, modu positiboan, euren eguneroko bizitzari berrekiteko iktusa izan dutenen borroka islatu nahi du. Kasu gehienetan indarra eta aurrera egiteko nahia eskatzen du egin behar duten ahaleginak. William Ernest Henleuyren 'Invictus' poema hartu du ardatz kanpainak eta indarra eta aurrera egiteko gogoa ditu hizpide olerkiak.\nMaratoiaren iragarkian poema hori irakurtzen ari diren 10 lagun agertzen dira, eta hein berean, errehabilitazioa egiten ikusten ditugu bere eguneroko bizimodua berreskuratzeko. Hain juxtu, Mandelak bere ziegan zuen poema zen Invictus eta indarra ematen zion kartzelako egonaldia pairatzeko.\nGaraipenaren ikurra ere azpimarratzen da kanpaina honetan. Invictus-en 'V' ikurrak aurrera egin eta garaitzeko nahi hori irudikatzen du gaixotasunarekin alderatuta. Hortaz, EiTBko hedabideen bitartez kanpainan parte hartu nahi duten guztiei hatzekin 'V' ikurra eginez argazkia atera eta sare sozialetara igo dezaten eskatuko zaie.\n6.000 iktus urtean\nIktusa istripu zerebrobaskular bat da, garuneko funtzioen bat-bateko galera, asaldura baskular baten ondorioz, eta, hein handi batean, ezintasun-maila desberdinak eragiten ditu, ondorio sozial larriekin. Gaixotasunaren sintoma nagusiak honako hauek dira: indarraren edo sentsibilitatearen galera gorputz-adarretan, hitz egiteko edo ulertzeko ezintasuna eta ikusmenaren asaldura.\nEuskadin 6.000 iktus ematen dira urtean, eta 1.400 lagun hiltzen dira horren ondorioz urtero. Emakumeen heriotzen lehenengo kausa da Euskadin, ezintasunen kausa nagusia eta dementziaren bigarrena. Munduan, berriz, 17 milioi iktus berri ematen dira urtero, eta heriotzen bigarren kausa da.\nNabarmentzekoa, orobat, iktusak eragindako pertsonen %55 osatu egiten dela edo ondorio arinak besterik ez dituela izaten. %30ak, aldiz, ezintasunak eragiten dizkien ondorioekin bizirauten du, eta %15 hil egiten da. Horrez gain, ospitaleratze neurologikoen %70 iktusaren ondorioz ematen dira, eta osasun-arloko gastu osoaren %3 eta %6 artean eragiten du.\nBerehalako osasun-arreta jasotzeak daukan garrantziaren berri ez izatea eta sintomak ez ezagutzea dira gaixoak larrialdi-zerbitzuetara beranduegi iristearen arrazoi nagusiak. Gaur egun, Euskal Osasun Zerbitzuak gaixotasun honen ondoriozko ezintasunak eta heriotza-kopuruak murrizten dituzten tratamenduak ditu, baina ekiteko irekitzen den leihoa oso estua da.\nHorregatik, berebiziko garrantzia dauka Iktus Kodeak. 2004tik aplikatzen den sistema bat da, iktus baten ageriko sintomak dituzten gaixo guztiak ospitale hurbilenean berehala artatzea helburu duena. 112ko eta ospitaletako larrialdi-zerbitzuetako radiologiako, anestesiako eta neurologiako profesional guztiek osatzen dute kodea.\nTourreko 13. etapa eta Arrigorriagako pilota jaialdia, zuzenean


Etxarri Aranatz: Albisteak, bideoak eta argazkiak Etxarri-Aranatz gaiari buruz\nPublikatuta: 2022/05/18 09:30 (UTC+2) Azken eguneratzea: 2022/05/19 09:30 (UTC+2)\nAaron Arbizu: ''Oraindik kosta egiten zait debutatuko dudala sinistea''\nPublikatuta: 2022/04/07 15:43 (UTC+2) Azken eguneratzea: 2022/04/07 15:43 (UTC+2)\nAaron Arbizu Etxarri-Aranatzeko atzelariari debut profesionala egiteko garaia iritsi zaio. Apirilaren 8an, ostiralean, Joseba Ezurdiarekin batera, Victor-Zabaleta bikotearen aurka lehiatuko da, Irurtzungo BI Aizpe frontoian.\nArbizuk Ezkurdia izango du bikotekide apirilaren 8an egingo duen debutean\nPublikatuta: 2022/03/22 18:20 (UTC+1) Azken eguneratzea: 2022/03/22 18:20 (UTC+1)\nAaron Arbizuk debuta egingo du profesional mailan, apirilaren 8an, Irurtzungo BI Aizpe frontoian. Nafarroako atzelariak Joseba Ezkurdiarekin osatuko du bikotea. Elordi eta Martija izango dituzte aurkari.\nAaron Arbizu, Aspeko pilotari berria\nPublikatuta: 2022/03/10 00:07 (UTC+1) Azken eguneratzea: 2022/03/11 00:07 (UTC+1)\nNafarroako atzelariak bi urterako kontratua sinatu du Aspe Pelotarekin. Martxoa amaieran edo apirilaren hasieran egingo du debuta profesional mailan Etxarri-Aranatzekoak.\nBakaikoak berritu egin du Baikorekin zuen kontratua\nPublikatuta: 2022/03/09 09:22 (UTC+1) Azken eguneratzea: 2022/03/10 09:22 (UTC+1)\nPilotari nafarrak Bilboko enpresarekin batera jarraituko du hurrengo hiru urteetan.\nJavier Gomara hil da, UPNren eta Foru Parlamentuaren presidente ohia\nPublikatuta: 2022/02/12 19:22 (UTC+1) Azken eguneratzea: 2022/02/12 19:22 (UTC+1)\nAlderdi unionistak izan zuen lehenengo presidentea izan zen, eta bigarren legegintzaldian, 1987-1991, zuzendu zuen Ganbera.\nMulu Kinfe txirrindularia, kalamitateei irribarreka\nPublikatuta: 2021/12/12 15:03 (UTC+1) Azken eguneratzea: 2021/12/10 15:03 (UTC+1)\nMulu Kinfe Etiopiako txirrindularia ezagutu dugu. Bizitza oso zaila izan du Muluk eta, egun, Egoi Martinez txirrindulari-ohiak hartu du Etxarri Aranatzeko etxean, etorkizunean berriz ere tropelera itzultzeko asmoz.\nMulu Kinfe, Etxarrin bizi den eta txirrindulari izatea amets duen etiopiarra\nPublikatuta: 2021/12/07 19:47 (UTC+1) Azken eguneratzea: 2021/12/07 19:47 (UTC+1)\nAbenduaren 12an, igandean, Mulu Kinferi buruz gehiago jakiteko aukera izango dugu ETB1eko Helmuga saioan. Etxarrin bizi da, Egoi Martinez du ordezkari, eta hainbat ezbehar pasatu ditu. Txirrindulari profesionala izatea du amets.\nMulu Kinfen Hailemitxael txirrindulari etiopiarrak Etxarri Aranatzen aurkitu du babesa\nPublikatuta: 2021/11/09 13:17 (UTC+1) Azken eguneratzea: 2021/11/09 13:17 (UTC+1)\nEgoi Martinez txirrindulari ohiak hurbiletik ezagutzen du etiopiar gaztearen historia eta biekin egin dugu hitzordua.\n''Oso urduri hasi dugu partida''\nPublikatuta: 2021/11/07 22:12 (UTC+1) Azken eguneratzea: 2021/11/07 22:12 (UTC+1)\nJoanes Bakaikoak 22 eta 10 irabazi dio Iraitz Zubizarretari Altsasun; Etxarrikoak lortu duen hirugarren txapela da, bigarrena Lau t'erdikoan.\n22 urteko txirrindulari bat larri zauritu da Altsasun, kamioi batek harrapatuta\nPublikatuta: 2021/10/18 11:34 (UTC+2) Azken eguneratzea: 2021/10/21 11:34 (UTC+2)\nZauritua helikopteroz eraman behar izan dute Nafarroako Unibertsitate Ospitalera. Txirrindularia Etxarri Aranazkoa da.\nAaron Arbizu: "Sekulako partida atera zitzaigun bioi, gure eguna izan zen"\nPublikatuta: 2021/09/27 11:34 (UTC+2) Azken eguneratzea: 2021/09/28 11:34 (UTC+2)\nEtxarriko atzelariak G.R.A.B.N.I torneoko finalerako urratsa eman du Espinalekin batera. Gipuzkoa izango dute aurkari datorren igandean Zumarragan.\nPublikatuta: 2021/07/25 12:18 (UTC+2) Azken eguneratzea: 2021/07/25 12:18 (UTC+2)\nPublikatuta: 2021/07/24 15:08 (UTC+2) Azken eguneratzea: 2021/07/24 15:08 (UTC+2)\nPublikatuta: 2021/07/23 14:12 (UTC+2) Azken eguneratzea: 2021/07/23 14:12 (UTC+2)\nPublikatuta: 2021/07/22 13:10 (UTC+2) Azken eguneratzea: 2021/07/22 13:10 (UTC+2)\nPublikatuta: 2021/07/21 12:26 (UTC+2) Azken eguneratzea: 2021/07/21 12:26 (UTC+2)\nPublikatuta: 2021/07/20 09:49 (UTC+2) Azken eguneratzea: 2021/07/20 09:49 (UTC+2)\nPublikatuta: 2021/07/19 17:00 (UTC+2) Azken eguneratzea: 2021/07/19 17:00 (UTC+2)\nPublikatuta: 2021/07/18 12:29 (UTC+2) Azken eguneratzea: 2021/07/18 12:29 (UTC+2)\nPublikatuta: 2021/07/17 12:24 (UTC+2) Azken eguneratzea: 2021/07/17 12:24 (UTC+2)\nPublikatuta: 2021/07/16 14:38 (UTC+2) Azken eguneratzea: 2021/07/16 14:38 (UTC+2)\nPublikatuta: 2021/07/15 12:06 (UTC+2) Azken eguneratzea: 2021/07/15 12:06 (UTC+2)\nPublikatuta: 2021/07/14 09:18 (UTC+2) Azken eguneratzea: 2021/07/14 09:18 (UTC+2)\nPublikatuta: 2021/07/13 14:49 (UTC+2) Azken eguneratzea: 2021/07/13 14:49 (UTC+2)\nPublikatuta: 2021/07/12 10:11 (UTC+2) Azken eguneratzea: 2021/07/12 10:11 (UTC+2)\nPublikatuta: 2021/07/11 11:26 (UTC+2) Azken eguneratzea: 2021/07/11 11:26 (UTC+2)\nPublikatuta: 2021/07/10 13:36 (UTC+2) Azken eguneratzea: 2021/07/10 13:36 (UTC+2)\nPublikatuta: 2021/07/04 20:34 (UTC+2) Azken eguneratzea: 2021/07/04 20:34 (UTC+2)\nPublikatuta: 2021/07/03 22:11 (UTC+2) Azken eguneratzea: 2021/07/03 22:11 (UTC+2)\nPublikatuta: 2021/07/02 19:06 (UTC+2) Azken eguneratzea: 2021/07/02 19:06 (UTC+2)\nPublikatuta: 2021/07/01 19:36 (UTC+2) Azken eguneratzea: 2021/07/01 19:36 (UTC+2)\nPublikatuta: 2021/06/30 08:51 (UTC+2) Azken eguneratzea: 2021/07/01 08:51 (UTC+2)\nPublikatuta: 2021/06/29 10:41 (UTC+2) Azken eguneratzea: 2021/06/29 10:41 (UTC+2)\nPublikatuta: 2021/06/28 15:41 (UTC+2) Azken eguneratzea: 2021/06/28 15:41 (UTC+2)\nPublikatuta: 2021/06/27 16:23 (UTC+2) Azken eguneratzea: 2021/06/27 16:23 (UTC+2)\nPublikatuta: 2021/06/26 16:23 (UTC+2) Azken eguneratzea: 2021/06/26 16:23 (UTC+2)\nPublikatuta: 2021/06/25 19:10 (UTC+2) Azken eguneratzea: 2021/06/25 19:10 (UTC+2)


2009ko 'Euskadi' Literatura sariak - Kultura Saila - Eusko Jaurlaritza\n2009ko Euskadi Literatura Saria\n2009ko Euskadi Sariak:\nHaur eta gaztea |\nIrabazlea: Ruben Ruiz\nGarbiñe Iztueta Goizueta, epaimahaiburu.\nMikel Ayerbe Sudupe, epaimahaikide.\nArantza Ozaeta Elorza, epaimahaikide.\nPello Añorga López, epaimahaikide.\nIbon Egaña Etxebarria, epaimahaikide.\nAnekdotak liburuaren balioak aipatzerako unean, munduari eta bizitzari begirada poetikoa eskaintzen dion liburua dela azpimarratu behar da, Hitza eta Hizkuntza lagun dituela. ANE da protagonista eta obran zehar bere ANEkdotak kontatzen ditu.\nIstorioak bere horretan sinplea badirudi ere (neskato bat eta bere gurasoen udako hondartzako egun bat), argumentuak trama sakona ezkutatzen du eta narrazioaren garapena ezin hobeto egituratuta dago. Kontakizunaren intentsitatea handituz doa orriek aurrera egin ahala eta amaierako ezusteak hainbat hausnarketa-bide irekitzen ditu. Añorgaren liburuak badu sakontasunik, asmatzen du irakurlearen barruraino heltzen; eta aldi berean, narrazioaren izaera dialogikoak irakurketa anitzak egitea ahalbidetzen du.\n2009 urteko euskarazko Haur eta Gazte Literatura Saria erabakitzerakoan azken une arte bi neskato, hala nola, Ruben Ruiz-en Ane eta Juan Kruz Igerabideren Amilami pareko ibili badira ere, azkenen ANEren ahotan jartzen diren bizitzaren eta hizkuntzaren gaineko gogoeta ederrak gailendu dira.\nAnekdotak liburuak unibertso koherentea sortzen daki bere aniztasunean, hasiera-hasieratik bukaera arte. Ondo uztartuta, egituratuta eta bateratuta daude protagonistak idazten dituen errelatu laburrak, egunkari antzeko formatuan, lanaren osotasuna lortzen dutenak. Banaka ere izaera propio eta berezia duten 30 pasarte hauek batasun baten zati ere badira aldi berean, beti ere Ane neskato protagonistaren ikuspuntu eta ahots berezia izanik anekdota guztien lokarri. Pasarte guztiek egitura jakin bat jarraitzen dute (bereziki atzo eta gaur hitzek mugatua) eta behin eta berriz errepikatzen diren beste hainbat elementuk forma ematen diete Aneren Anekdotei (Lupus txakurra, elurra). Eider Eibar-en eskutik egindako ilustrazio ederren kolore eta formek ere irakurketara gonbidatzen gaituzte, testuarekin ederki uztarturik.\nAhots bat izanik, Aneren ikuspuntuak baditu hainbat erpin: begirada aberatsa du, ikuspuntu oso ingenuoa sarritan eta aldiz oso kontzientea. Bere begiradak bizipen desberdinak sorrarazten ditu: sentimendu mingotsak, gozoak, gaziak, umoretsuak, fantasiazkoak\nLiburu intimista eta minimalista da, haur literaturan ezagunak diren autoreen ahotsen oihartzunak dakartzana, hala nola, Mariasun Landarenak edo Juan Kruz Igerabiderenak, baina, beti ere, unibertso propioa eraikiz.\nLiburua ez da haurrentzako soilik. Hartzaile zabal bati iritsi dakiokeen irakurketa da, bai gaztetxoei zein irakurle helduagoei ere. Esan behar da testuaren baitan agertzen diren hitz jokoek, ateraldi poetikoek zein Aneren mundu ikuskera bitxi eta logika bereziko ateraldiek erabat erakargarri egiten dutela irakurketa, atalka-atalka irribarretik sentiberatasunera (eta alderantziz) jauzi eginaz.\nRuben Ruiz (Gasteiz, 1973)\nAraban jaio zen baina Nafarroan bizi da. Gasteizen magisteritza ikasi zuen eta psikopedagogia Donostian. Egun, maisu dihardu Nafarroan.\nBehinola Haur eta Gazte Literatura aldizkariko koordinatzailea da eta Galtzagorri Elkarteko batzordekidea da.\nHonako liburuak argitaratu ditu orain arte: Itsasoaren lezioa (Desclée de Brower, 2002), Azken giltza (Desclée de Brower, 2003), Eta txorimaloa mintzatu zen (Aizkorri, 2003), Txokolatezko atzamarra, (Erein 2003), Nora joan da argia?, (Aizkorri, 2006, liburu honek 2005. urteko I Etxepare saria jaso zuen) eta Sekretuak belarrira (Aizkorri, 2007).\nAtzo, aita mendira joan zen bi egunetarako. "Pirineos" aldera, Izaba herrira. Kotxean sartu zenean, eskua ahoan jarri zuen eta aire-musu bat bota zidan. Susmoa dut ez zuela oso ongi bideratu eta airean galdu zela, nik ez nuen musurik jaso behintzat.\nGaur, aitak arratsalde aldera etorri behar zuen, eta ez da iritsi. Dutxatu, afaldu eta ondoren ohera joan naiz.\nUstekabean, ordu txikitan, erabat lotan nengoenean, ezker masailean, musu bat nabaritu dut. Azkenean jaso dut aitak atzo airez bidalitako musua.\nHaur eta gazte literaturari dagokion Euskadi literatura sariaren finalistak\nHaur eta gazte literaturari dagokion sarian, Euskadi literatura saria jaso duen liburuaz gain, hauek izan dira finalistak:\n"Amilami", Juan Kruz Igerabide. Argitaletxea: Elkar\n"Leonardoren hegoak", Fernando Morillo. Argitaletxea: Ibaizabal\n"Nikoleta eta gaua", Eider Rodriguez. Argitaletxea: Elkar